Θεσσαλονίκη: Κορονοϊός σε... γαμήλιο πάρτυ | patramou.gr\nΣάβ, 01/08/2020 - 09:07\nΣυναγερμός σήμανε στη Θεσσαλονίκη όπου δεκαέξι άτομα κόλλησαν κορονοϊό σε γάμο με περίπου 150 καλεσμένους, όπως μετέδωσε το κεντρικό δελτίο ειδήσεων του ΣΚΑΪ.\nΓαμπρός, νύφη και άλλα 14 άτομα, μεταξύ των οποίων ο πατέρας του γαμπρού και ο DJ βγήκαν θετικοί στον ιό.\nΤο γλέντι του γάμου έγινε σε εξωτερικό χώρο στην ανατολική Θεσσαλονίκη, με περίπου 150 καλεσμένους. Μετά από δύο -τρεις μέρες, ο ασθενής μηδέν ο γαμπρός πηγαίνει στο ΑΧΕΠΑ με πυρετό, κόπωση και δύσπνοια. Την περασμένη Τετάρτη διαγνώσθηκε θετικός. Ακόμη, 12 άτομα από το κοντινό περιβάλλον που ήταν καλεσμένοι εξετάζονται για τον ιό και οι 10 βγαίνουν θετικοί. Ο πατέρας νύφης νοσηλεύεται στο νοσοκομείο Παπανικολάου.\nΔεκαέξι είναι τα θετικά κρούσματα που προκύπτουν ενώ τα ύποπτα κρούσματα αγγίζουν τα 100.\nΕικάζεται ότι κόλλησαν κατά τον χαιρετισμό, καθώς και το μυστήριο και το γλέντι έγιναν σε ανοιχτούς χώρους. Σε εξέλιξη βρίσκεται η ιχνηλάτηση των επαφών τους, ενώ επικρατεί ανησυχία για ενδεχόμενη αύξηση των κρουσμάτων.\nΟ γαμπρός μιλώντας στον ΣΚΑΪ, σημείωσε:\n«Κάναμε τον γάμο το Σάββατο. Την Τρίτη, τώρα, εγώ το μεσημέρι, άρχισα να νιώθω μια αδιαθεσία.\n»Το απόγευμα κατά τις οκτώ, εννιά άρχισα να ανεβάζω ξανά πυρετό, ε και το βράδυ είχα πυρετό.\n»Την Τετάρτη άρχισαν να έρχονται και κάποια μηνύματα ότι και κάποιοι φίλοι μας δεν είναι καλά.\n»Πήγαμε στο νοσοκομείο, κάναμε εξετάσεις και χθες το απόγευμα μάθαμε ότι είμαστε θετικοί.\n»Φοβήθηκα, οι πρώτοι γιατροί ήταν λίγο καθησυχαστικοί, οι δεύτεροι γιατροί που με συνάντησαν γιατί αλλάξανε δεύτερη βάρδια λίγο με τρομάξανε είναι η αλήθεια γιατί είδαν και τα λευκά χαμηλά και μου είπαν είσαι ομάδα υψηλού κινδύνου.\n»Εκεί λίγο φοβήθηκα να σας πω την αλήθεια.\n»Δεν κάναμε κάτι που δεν κάνει όλος ο κόσμος.\n»Δεν κάναμε ούτε χαιρετισμούς είχαμε στην εκκλησία ούτε μέσα στο κέντρο περάσαμε από τα τραπέζια.\n»Αν είχαμε τίποτα είναι δυνατό να κάναμε το γάμο, δηλαδή τόσο αμελείς είμαστε;\n»Το μυαλό μας δεν πάει πουθενά. Κανένας δεν ήταν άρρωστος, δεν ένιωθε άρρωστος…».\nΌπως είπε ο Γιάννης ο DJ στο Ράδιο Θεσσαλονίκη, όπως αναμετέδωσε ο ΣΚΑΪ, «παίζω στον γάμο, περάσαμε όμορφα, τα παιδιά χορέψανε, όλα πήγαν καλά.\n»Τελειώνει ο γάμος, χαιρετιόμαστε, φεύγουμε.\n»Και μετά από 3-4 ημέρες έβγαλα και εγώ τα πρώτα συμπτώματα, του στυλ ότι είχα λίγα δέκατα, ανησύχησα, πήγα και έκανα το τεστ και βγήκα θετικός».\nΟ διευθυντής Πνευμονολογικού Τμήματος του «Παπανικολάου», Αδαμάντιος Χλώρος, είπε στον ΣΚΑΪ:\n«Για τον γαμπρό ξέρουμε ότι και η σύζυγός του, η νύφη δηλαδή είναι και αυτή θετική, σε καλή κατάσταση, περιορισμένη στο σπίτι.\n»Οπότε θα νοσηλεύονται μαζί στο σπίτι έχοντας επαφή με τον ΕΟΔΥ για τα περαιτέρω».\nΟ πρόεδρος Εργαζομένων Νοσοκομείου Παπαγεωργίου, Παναγιώτης Τουχτίδης, είπε:\n«Την Πέμπτη, λοιπόν, εμφανίστηκαν άλλα 10-12 άτομα στο Παπαγεωργίου, οι οποίοι μας ανέφεραν ότι συμμετείχαν στο συγκεκριμένο πάλι γλέντι.\n»Ελέγχθηκαν, 10 από αυτούς βγήκαν θετικοί.\n»Δυστυχώς, απ ό,τι φαίνεται εδώ έχουμε να κάνουμε με μια ωρολογιακή βόμβα στη Θεσσαλονίκη.\n»Σκεφτείτε ότι αυτά τα άτομα, τα 150, που ήταν στο συγκεκριμένο μυστήριο για περίπου 4-5 ημέρες, αφού είχαν πάρει τον ιό, αφού είχαν επιμολυνθεί, συμμετείχαν σε άλλες δραστηριότητες».\nΟ ιδιοκτήτης του κέντρου διασκέδασης σημείωσε:\n«Ο κόσμος όσο να ‘ναι ήρθε πιο κοντά, κάποιοι χοροί… Υπήρξαν και οι ευχές στους νιόπαντρους, και χειραψίες… Και φιλιά!\n»Κάποιος συγγενής μας είπε, παιδιά, ξέρετε από το γάμο είναι κάποιοι άνθρωποι στο νοσοκομείο.\n»Οπωσδήποτε όπως είναι φυσιολογικό θορυβηθήκαμε πάρα πολύ».\nΘεσσαλονίκη: Μπουγέλωσαν τον Νίκο Χαρδαλιά\nΘεσσαλονίκη: Προφυλακιστέα τα τρία αδέλφια για τη δολοφονία του 45χρονου\nΘεσσαλονίκη: Νεκρός 28χρονος σε συμπλοκή οπαδών\nΘεσσαλονίκη: Νεκρός σε τροχαίο 49χρονος ξημερώματα Χριστουγέννων


PREVIEWS (DEC 08) - PICKS #1 - Comicdom\nΗλίας Κατιρτζιγιανόγλου\tDecember 7th, 2008 18:15 CategoriesComics Int, Previews, Previews Picks, US Comics\nTags 100 Bullets, Batman, Brian Azzarello, Charles Xavier, Clive Barker, DC Comics, DC Comics (Vertigo), Jack Kirby, Joe Simon, John Bolton, Marvel Comics, Neil Gaiman, P. Craig Russell, X-Men\nΝομίζατε ότι τώρα που γυρίσαμε το site σε blog, θα σας αφήναμε χωρίς PREVIEWS PICKS; Χωρίς ένα μπούσουλα για το τι περιλαμβάνει αυτό το μηνιαίο τέρας, που τρέφεται με τα λεφτά μας; Κάθε μήνα, λοιπόν, κάποιοι από μας, θα σας προτείνουν τις κυκλοφορίες που πιστεύουμε ότι αξίζει να προσέξετε! (Εννοείται ότι περιμένουμε και τις δικές σας προτάσεις, στα comments). Να είστε εδώ και για τις επιλογές του υπόλοιπου Comicdom Team, που θα σκάνε μύτη τις επόμενες μέρες.\nBATMAN #686 (p66) και DETECTIVE COMICS #853 (p67) – DC Comics. Η ιστορία “Whatever Happened to the Caped Crusader?” ξεκινάει και ολοκληρώνεται σε δύο τεύχη. Ο Bruce Wayne είναι νεκρός και δύο αστέρες του χώρου, ο Neil Gaiman και ο Andy Kubert αναλαμβάνουν να μας ταξιδέψουν σε κάθε πτυχή της συναρπαστικής ζωής του, κάνοντας και μερικές στάσεις από “μετά θάνατο” μεριά. Υπόσχονται, μάλιστα, ότι δεν έχουμε ξαναδιαβάσει κάτι ανάλογο σε τίτλο Batman! Για να δούμε αν θα τους πετύχει…\n100 BULLETS #100 – DC Comics/ Vertigo (p114)\nΤο, κατά πολλούς, “masterpiece in the making” ολοκληρώνεται, και τώρα είναι η ευκαιρία όσων δεν παρακολουθούσαν την εξαιρετική σειρά των Azarello-Risso, να αρχίσουν με το πρώτο trade-paperback. Στη διπλανή σελίδα (215) προσφέρονται τα πρώτα 12 trades, που καλύπτουν μέχρι και το #88. Προφανώς, τα υπόλοιπα θα ακολουθήσουν μέσα στο 2009.\nCLIVE BARKER’S TAPPING THE VEIN, TPB – Checker Books Publishing Group (p229)\nΔιηγήματα του Clive Barker από τα BOOKS OF BLOOD, μεταφέρονται σε comics, μέσα από την υποψήφια για Eisner Award μίνι-σειρά, TAPPING THE VEIN, που προσφέρεται ξανά αυτό το μήνα σε trade paperback. Πέρα από την πολύ καλή επιλογή ιστοριών, η εικονογράφηση εδώ είναι, κατά τη γνώμη μου, καλύτερη κι από τις μεταφορές σε comic του HELLRAISER. Αρκεί να αναφέρω ότι δύο από τους artists είναι ο John Bolton και ο P. Craig Russell και μάλιστα σε πολύ καλές στιγμές τους! Το έχω ήδη στη συλλογή μου, και το έχω κατατάξει στα παραγνωρισμένα διαμάντια του είδους.\nTHE BEST OF SIMON & KIRBY, HC – Titan Publishing (p308)\nΞέρετε το θρυλικό δίδυμο Lee-Kirby. Γνωρίζατε, όμως, ότι ο o Jack Kirby συνεργαζόταν αρχικά με τον Joe Simon και δημιούργησαν, από τα τέλη της δεκαετίας του ’30, χαρακτήρες όπως οι Captain America, Blue Bolt, Fighting American και The Fly; Ότι έγραψαν ιστορίες αστυνομικές, western, horror, αλλά και τα πρώτα romance comics; Αυτή είναι η μοναδική έκδοση της οποίας το υλικό επιλέχθηκε από τον ίδιο τον Joe Simon και φέρει την έγκριση του The Jack Kirby Estate. Grab it!\nX-MEN: LEGACY – SINS OF THE FATHER, TPB – Marvel Comics (Mp113)\nΕδώ και χρόνια, έλεγα ότι με το μπάχαλο που επικρατεί στο X-Universe, χρειάζεται ένα run, που θα ενώνει το παρελθόν με το παρόν, θα λύνει απορίες και θα κλείνει loose ends. Περισσότερο ή λιγότερο, όλα αυτά συμβαίνουν στο X-MEN LEGACY του Mike Carey, ένα διαφωτιστικό ταξίδι στο συνειδητό και το ασυνείδητο του Charles Xavier. O Carey κατορθώνει να κάνει ξανά τον χαρακτήρα συναρπαστικό, ενώνοντας με δεξιοτεχνία τα κομμάτια ενός φαινομενικά άσυνδετου παζλ. Αυτή η σειρά σε κάθε περίπτωση αξίζει να λέγεται «κληρονομιά των X-Men». Available, επίσης, είναι και το πρώτο trade με τίτλο X-MEN: LEGACY – DIVIDED HE STANDS. Αν είσαι απογοητευμένος X-Fan, ή αν διαβάζεις γενικά X-Books, αλλά νιώθεις ότι η «μαγεία» έχει πλέον χαθεί, τότε αυτός ο τίτλος είναι για σένα!


Ο ουκρανικός στρατός ετοιμάζεται ν΄αντιμετωπίσει πιθανή επίθεση από τα σύνορα με τη Λευκορωσία ( The Guardian). – Γεγονότα στο μικροσκόπιο\nΟ ουκρανικός στρατός ετοιμάζεται ν΄αντιμετωπίσει πιθανή επίθεση από τα σύνορα με τη Λευκορωσία ( The Guardian 22/5/22).\nΟι ουκρανικές δυνάμεις δόμισαν μια νέα γραμμή άμυνας κατά μήκος των προηγουμένως ανοχύρωτων βόρειων συνόρων της χώρας με τη Λευκορωσία εν μέσω ενδείξεων νέας επίθεσης.\nΟι ρωσικές δυνάμεις εισέβαλαν στην Ουκρανία μέσω των λευκορωσικών συνόρων τον Φεβρουάριο, όταν προσπάθησαν να καταλάβουν την πρωτεύουσα, Κίεβο.\nΣτις 10 Μαΐου, ο αρχηγός του στρατού της Λευκορωσίας, Βίκτορ Γκιούλεβιτς, ανακοίνωσε την ανάπτυξη λευκορωσικών ειδικών δυνάμεων και εξοπλισμού ως απάντηση σε αυτό που περιέγραψε ως «νότια απειλή» από την Ουκρανία και το ΝΑΤΟ. Η Λευκορωσία διεξάγει στρατιωτικές ασκήσεις στα σύνορά της με την Ουκρανία από τις αρχές Μαΐου.\nΟ πρόεδρος της Λευκορωσίας, Aleksandr Lukashenko, υπήρξε ο στενότερος σύμμαχος της Ρωσίας στον πόλεμό της στην Ουκρανία. Την Τρίτη, ο Λουκασένκο προέτρεψε τη στρατιωτική συμμαχία υπό τη Ρωσία, τον Οργανισμό Συνθήκης Συλλογικής Ασφάλειας, που συνεδρίασε στη Μόσχα, να παραμείνει ενωμένος για την Ουκρανία και κατηγόρησε τη Δύση ότι παρατείνει τη σύγκρουση.\nΟ Guardian έλαβε πρόσβαση στις συνοριακές θέσεις της Ουκρανίας υπό τον όρο ότι δεν θ’ αποκάλυπτε τις ακριβείς τοποθεσίες ή τα επώνυμα των Ουκρανών που υπηρετούσαν.\nΣτα δάση κατά μήκος των συνόρων με τη Λευκορωσία, μια ουκρανική μονάδα εδαφικής άμυνας που αποτελείται από μαχητές ηλικίας 19 ετών έως τα μέσα της δεκαετίας του ’60, επανδρώνει ένα δίκτυο χαρακωμάτων και θέσεων που κατασκευάστηκαν από την εισβολή του Φεβρουαρίου.\nΠριν από τον Φεβρουάριο, μεγάλο μέρος των συνόρων της Ουκρανίας με τη Λευκορωσία αποτελούνταν από μικρά σημεία ελέγχου που έμοιαζαν με κιόσκια, τα οποία τα ρωσικά τανκς διέρρηξαν με ευκολία. Δύο ημέρες μετά την εισβολή, η Ουκρανία έκλεισε όλα τα συνοριακά της περάσματα με τη Λευκορωσία και τη Ρωσία.\nΣτην ανάλυσή του για την απειλή από τη Λευκορωσία, το Υπουργείο Άμυνας του Ηνωμένου Βασιλείου είπε την περασμένη εβδομάδα ότι η παρουσία λευκορωσικών δυνάμεων στα σύνορα πιθανότατα θα εμπόδιζε την Ουκρανία να αναπτύξει επιχειρήσεις υποστήριξης στο μέτωπό της στο Ντονμπάς.\nΟπλισμένοι με AK47 μερικές δεκάδες άνδρες ανά θέση, οι μαχητές ελπίζουν ότι τα σύνορα της Λευκορωσίας δεν θα χρησιμοποιηθούν ξανά για εισβολή.


Άρθρο στη Huffington Post - Χάρης Θεοχάρης - Κοινοβουλευτικός Εκπρόσωπος ΝΔ - Βουλευτής ΝΔ Νοτίου Τομέα\nΗ αλαζονεία του κ. Τσίπρα φάνηκε από το καλωσόρισμα. Θύμισε στους δημοσιογράφους ότι η καθιερωμένη συνέντευξη τύπου γίνεται μετά από χρόνια. Θέλησε με αυτόν τον τρόπο να «καρφώσει» τον προκάτοχό του κ. Σαμαρά για το γεγονός της παράλειψης της συνέντευξης της ΔΕΘ τα τελευταία χρόνια.\nΜετά όμως από την πλήρη αποτυχία του κ. Τσίπρα την Κυριακή, ίσως να έχει ήδη μετανιώσει που δεν ακολούθησε το παράδειγμά του. Ο κ. Τσίπρας παρουσιάστηκε απροετοίμαστος, αλαζόνας και αγενής προς έναν άνθρωπο που αντιμετωπίζει σοβαρό ενδεχόμενο ανεργίας. Με λίγα λόγια, κατώτερος των περιστάσεων.\nΕίναι πλέον φανερό ότι επρόκειτο για τη συνέντευξη ενός πρωθυπουργού που δε θα ξαναέρθει στη ΔΕΘ ως πρωθυπουργός. Γνωστές οι αντίστοιχες του Κ. Καραμανλή αλλά και του Γ. Παπανδρέου.\nΟ κ. Τσίπρας έκανε στροφή 180 μοιρών, όμως δεν ικανοποιεί πια κανέναν.\nΟύτε τους παλιούς, ριζοσπάστες συντρόφους του, αυτούς που θεωρούν πως πρόδωσε ιδεολογία και πιστεύω, πως είχε εναλλακτικό δρόμο που τον φοβήθηκε, πως δειλός πια, περιφέρει απλώς την ανάγκη του για εξουσία.\nΕίπε ο κ. Τσίπρας πως δεν πρέπει να αλλάξουν οι ξένοι. Πρέπει πρώτα να αλλάξουμε εμείς. Αλήθεια κ. Τσίπρα; Αυτά μας λέγατε ως τώρα;\nΟύτε τους ήπιους κεντροαριστερούς, που ψάχνουν δυο πινελιές αλληλεγγύης μέσα στον ορυμαγδό των μέτρων και «μεταρρυθμίσεων». Βλέπουν απλώς την υποκρισία των κυβερνώντων αλλά και τον συμψηφισμό με το παρελθόν.Ανούσιους τακτικισμούς με άλλα λόγια.\nΟύτε τους ρεαλιστές κεντρώους – αυτούς που περιμένουν μια πολιτική που θα φέρει την ανάπτυξη, που θα μειώσει τις παθογένειες και τις ανισορροπίες, που θα φέρει μια αχτίδα φωτός στην καταχνιά της τελευταίας οκταετίας.\nΣκότωσε την ελπίδα. Και φύτεψε στη θέση της ντροπή και οργή.\nΣύμφωνα με ένα ανέκδοτο που κυκλοφορεί, ο κ. Τσίπρας δεν εκπροσωπεί όσους θέλουν να ψοφήσει η κατσίκα του γείτονα, αλλά όσους θέλουν να ψοφήσει ο γείτονας για να του πάρουν την κατσίκα. Δε μπορεί να εκπροσωπήσει κανέναν πλέον ο κ. Τσίπρας γιατί το μείγμα υποκρισίας και ψευτιάς δεν πείθει πια. Είναι διάφανο.\nΕίπε ο κ. Τσίπρας πως δεν πρέπει να αλλάξουν οι ξένοι. Πρέπει πρώτα να αλλάξουμε εμείς. Αλήθεια κ. Τσίπρα; Αυτά μας λέγατε ως τώρα; Η μήπως πως θα κάνετε πρόταση στην «μάνταμ» Μέρκελ και δε θα την αρνηθεί; Και για να καταλάβουμε, να αλλάξουν νοοτροπία ποιοι; Ο θιασάρχης που βλέπει τους ηθοποιούς του να παίζουν μπροστά σε δέκα άτομα όλα κι όλα; Ο ιδιοκτήτης του μίνι μάρκετ που έχει επιστρατεύσει γυναίκα και γιο για να κρατήσουν το μαγαζί γιατί δε βγαίνει με υπάλληλο; Ο φαρμακοποιός που από τα βερεσέδια και τις καθυστερήσεις του ΕΟΠΥΥ σκέφτεται να το κλείσει; Ο ελεύθερος επαγγελματίας που χρωστάει πάνω από €20.000 στον ΟΑΕΕ και άρα δε δικαιούται συμψηφισμό με τη σύνταξή του και αναγκάζεται και συνεχίζει να δουλεύει;\nΆλλος πρέπει να αλλάξει νοοτροπία. Ο θίασος του κ. Τσίπρα. Να ζητήσει συγγνώμη, να παραιτηθεί και να μη ξαναενοχλήσει τον ελληνικό λαό. Μαζί με το υποκριτικό πολιτικό προσωπικό μιας παλαιότερης κοπής που δεν καταλαβαίνει τα προβλήματα του σήμερα.\nΔεν υπάρχει οδικός χάρτης, δεν υπάρχει πυξίδα, δεν υπάρχει σχέδιο.\nΥπάρχουν μόνο συνειδητά ψέματα. Σήμερα μας μιλάει για μείωση του πλεονάσματος το 2019 και 2020, σε 3 εβδομάδες θα καταθέσει ο κ. Τσακαλώτος μεσοπρόθεσμο και θα γράφει στόχο πλεονάσματος 3,5%.Ξαναδιαβάστε το σας παρακαλώ: σε 3 εβδομάδες.\nΝα γυρίσουν οι επιστήμονες, μάς είπε. Αυτοί που έφυγαν γιατί τα πανεπιστήμια γύρισαν στη δεκαετία του ’80. Αυτοί που δε μπορούν να αντέξουν τις εισφορές ή τη φορολογία ή τη γραφειοκρατία ή όλα μαζί. Αυτοί που όταν βγάλουν κάποια χρήματα αξιοποιώντας τα χρόνια που τρύπησαν τα παντελόνια τους στα θρανία, είναι ταξικοί εχθροί.\nΣώσαμε τη ρήτρα μηδενικού ελλείμματος, όπως σας υποσχέθηκα πέρσι, μάς είπε. Δεν είπε πως την αντικατέστησε με ρήτρα μηδενικής επικουρικής. Τώρα τρέχει ο κ. Κατρούγκαλος να αλλάξει τον δικό του νόμο γιατί δεν κατάλαβε τι υπέγραψε και τι ψήφισε και έβαλε άλλους να ψηφίσουν.\nΟ κ. Τσίπρας ήταν κάποτε σαν το λιοντάρι στον μύθο του Αισώπου. Τώρα, όπως εκείνο το λιοντάρι, χωρίς νύχια και χωρίς δόντια, δεν είναι τίποτε.\nΆρθρο στην Καθημερινή Το πρόσφατο πραξικόπημα στην Τουρκία έχει προκαλέσει πολλές συζητήσεις με αναλύσεις που εκτείνονται…


ΖΩΔΙΑ 11-6-2014 | Radio Astra\nΗ επαγγελματική σας ζωή θα είναι στο προσκήνιο αυτό το διάστημα και θα σας απασχολήσει έντονα. Καλό θα είναι να κάνετε κάποιες υποχωρήσεις αντί να διαπληκτιστείτε με τους δικούς ανθρώπους άδικα. Ο ερωτικός τομέας σας υπόσχεται επιτυχία και προσωπική ευτυχία αρκεί να έχετε καλή διάθεση. Οι συνθήκες που διαμορφώθηκαν δημιούργησαν σε πολλές περιπτώσεις αυταρχικές συμπεριφορές καθώς και έμμονες ιδέες, που σε μεγάλο βαθμό μπορεί να επηρέασαν διαπροσωπικές σχέσεις και συνεργασίες.\nΓίνετε πιο δυναμικοί και πιστέψτε στον εαυτό σας, αν θέλετε να γευτείτε την επιτυχία σε σύντομο χρονικό διάστημα. Ζητήματα που σας απασχολούσαν καλά θα κάνετε να τα συζητήσετε με άτομα που εμπιστεύεστε. Καλείστε να βάλετε σε μια τάξη τις σκέψεις και τις επιθυμίες σας, εκμεταλλευόμενοι τις καινούργιες ευκαιρίες που θα παρουσιαστούν για να προχωρήσετε μπροστά και να πετύχετε μια ανοδική πορεία στη καριέρα σας. Ο επαγγελματικός τομέας και η οικογένεια έρχονται στο προσκήνιο . Οι όποιες προτάσεις προκύψουν αυτό το διάστημα θα πρέπει να εξεταστούν προσεκτικά, γιατί ότι λάμπει δεν είναι απαραίτητα χρυσός.\nΒάλτε σε μια τάξη τα πολύ προσωπικά σας θέματα. Εσείς που έχετε μια μόνιμη σχέση θα δείτε αν σας καλύπτει πραγματικά ο άνθρωπος που έχετε δίπλα σας ή όχι. Θα σας γίνουν σημαντικές προτάσεις στον επαγγελματικό σας τομέα, αλλά ακόμα δεν θα είστε σε θέση για να απαντήσετε άμεσα. Μιλήστε για τους προβληματισμούς σας. Οι αδέσμευτοι του ζωδίου, μια σχέση από τα παλιά θα έρθει πάλι στο προσκήνιο.\nΕκμεταλλευτείτε αυτό το διάστημα για κάνετε σημαντικές επαγγελματικές επαφές με φίλους, ή με συνεργάτες για θέματα συλλογικής δουλειάς και τα πράγματα θα πάρουν σύντομα τον δρόμο τους. Κρατήστε επιφυλακτική στάση στις καινούργιες γνωριμίες και μην προχωρήσετε αμέσως, γιατί μπορεί να πληγωθείτε αργότερα. Οι αδέσμευτοι του ζωδίου, καλό θα είναι να είσαστε επιφυλακτικοί με τις γνωριμίες που θα κάνετε, γιατί μπορεί πάνω στον ενθουσιασμό σας να κάνετε λάθος επιλογές. Στα ερωτικά σας, εσείς που έχετε μακροχρόνιες σχέσεις γίνετε πιο τρυφεροί με το ταίρι σας και σταματήστε να γκρινιάζετε και να είστε επικριτικοί απέναντι του. Τα άστρα προβλέπουν ότι τώρα θα μπορέσετε να προβάλλετε τα ταλέντα σας, χρησιμοποιώντας την ευστροφία σας, πετυχαίνοντας να ξεχωρίσετε μέσα στο σύνολο και θα εδραιωθείτε πιο γρήγορα στον εργασιακό σας χώρο.\nΑνατροπές ή και έλλειψη συνεννόησης με συνεργάτες στον επαγγελματικό τομέα είναι πολύ πιθανές. Βρίσκεστε σε μια περίοδο όπου είναι στο χέρι σας να δημιουργήσετε σχέσεις ασφαλείας τόσο με τα μέλη της οικογενείας σας όσο και με άτομα στο χώρο της δουλειάς σας. Οι στόχοι σας μπορούν να πραγματοποιηθούν με μεγάλη ευκολία. Οι ελεύθεροι του ζωδίου, θα είστε νευρικοί όλες αυτές τις μέρες και η συμπεριφορά σας θα προβληματίσει τους ανθρώπους γύρω σας. Όσον αφορά τον επαγγελματικό σας τομέα, θα αντιμετωπίσετε κάποιες διαφωνίες με τους συνεργάτες σας γι΄ αυτό προσπαθήστε να αποφύγετε εντάσεις και προστριβές μαζί τους.\nΔεν αποκλείετε να υπάρξουν εντάσεις, παρεξηγήσεις, τόσο με το ταίρι σας όσο και με τους συνεργάτες σας. Η συνεννόηση με τους άλλους θα είναι λίγο δύσκολη, είτε γιατί εσείς δεν θα τους δίνετε να καταλάβουν σωστά κάποια πράγματα, είτε γιατί θα τα αντιλαμβάνονται διαφορετικά. Κάποιες υποχρεώσεις που έχετε απέναντι σε άλλους θα χρειαστεί να τις αναθεωρήσετε. Ο ερωτικός τομέας προδιαγράφεται συναρπαστικός για τους περισσότερους από εσάς. Όσοι από εσάς είστε δεσμευμένοι καλό θα είναι να προσέχετε.\nΗ κοινωνική σας ζωή θα ενισχυθεί και θα γνωρίσετε σημαντικούς ανθρώπους, οι οποίοι θα σας στηρίξουν σε αυτά που θέλετε να κάνετε. Θα κουραστείτε πολύ για να τα διευθετήσετε όλα και πολλές φορές τα όρια της υπομονής σας θα εξαντληθούν, από τα εμπόδια που θα παρουσιαστούν. Οι υποχρεώσεις και οι δεσμεύσεις που έχετε αυτήν την εποχή είναι αρκετές με αποτέλεσμα να αισθάνεστε πίεση και άγχος. Παράλληλα θα σας απασχολήσουν και περιουσιακά σας θέματα, που θα πρέπει να τα χειριστείτε κατάλληλα, βάζοντας ένα οριστικό τέλος. Το κλίμα των ημερών είναι ερωτικό αρκεί να το εκμεταλλευτείτε σωστά.\nΘα αναθεωρήσετε πολλές απόψεις που είχατε μέχρι στιγμής, κάνοντας μια αυστηρή αυτοκριτική για το που πετύχατε και που όχι, αναζητώντας τους λόγους και συνειδητοποιώντας τα λάθη που κάνατε. Με τόσες επαγγελματικές υποθέσεις να αποσπούν την προσοχή σας αυτό το διάστημα ο έρωτας για εσάς θα έρχεται σε δεύτερη μοίρα. Οι αδέσμευτοι του ζωδίου, θα φλερτάρετε έντονα το αντίθετο φύλο και θα έχετε πολλές κατακτήσεις. Στη δουλειά σας, οι δημιουργικές σας ιδέες δεν θα πρέπει να εμπεριέχουν μεγάλη φαντασία, αλλά να είναι συγκεκριμένες και ικανές να πραγματοποιηθούν.\nΔεσμεύσεις, υποχρεώσεις και ευθύνες που έχετε αναλάβει έρχονται στην επιφάνεια και αισθάνεστε ότι πρέπει να πάρετε σημαντικές αποφάσεις. Θα αυξηθούν οι υποχρεώσεις σας και θα δεχτείτε πίεση από τους ανώτερους σας, για να τις τελειώσετε σε σύντομο χρονικό διάστημα. Μην καινούργιες υποχρεώσεις, αν δεν είστε σίγουροι ότι θα τα καταφέρετε. Προσέξτε τις υπερβολές και αποφύγετε παρορμητικές κινήσεις που αργότερα θα σας κοστίσουν. Στο χώρο της εργασίας σας, θα συμβούν κάποιες ανακατατάξεις και θα πρέπει να τις δεχτείτε και να μην αντιδράσετε γιατί θα βγείτε στο μέλλον χαμένοι.


"Μωβ, Το Χρώμα της Λύπης" -Μ. Τσαμπάνης και Ε. Κομπάνης - Manwe Stories by Konstantinos Patras\nΜετά τη διαδικτυακή τους συνομιλία, η κοπέλα αντιλαμβάνεται ότι κάτι περίεργο συμβαίνει και αποφασίζει να διακόψει. Εκείνος δεν το αποδέχεται και ένα τρομακτικό παιχνίδι γάτας και ποντικού ξεκινάει.\nΈνας εφιάλτης ο οποίος θα έχει απρόβλεπτες συνέπειες τόσο για τη Μέριλιν όσο και για το κοντινό της περιβάλλον.\nΜια ανατριχιαστική ιστορία εμπνευσμένη από τις πασίγνωστες ιστορίες creepypasta για το Dark Web που σίγουρα θα σας καθηλώσει.\nΤα τέρατα υπάρχουν και ελλοχεύουν στο σκοτάδι.”\nΤο “Μωβ” είναι το τρίτο βιβλίο του Μηνά Τσαμπάνη που έχω διαβάσει και ίσως το “απολαυστικότερο” εκ των τριών. Αυτή τη φορά η πένα του συγγραφέα ενώνεται με τον πρωτοεμφανιζόμενο Ε. Κομπάνη, δίνοντας μας μια ιστορία που κάλλιστα θα μπορούσε να είναι πραγματική και τόσο σοκαριστική όσο μας παρουσιάστηκε στο έργο.\nΗ πραγμάτευση με τον “Σκοτεινό Ιστό” και τα επικίνδυνα παιχνίδια του διαδικτύου παρουσιάζει μια πολύ ιδιαίτερη εκδοχή του τρόμου που κρύβεται στη νέα εποχή και στις νέες τεχνολογίες. Στην αρχή του κειμένου δήλωσα πως το “Μωβ” είναι το “απολαυστικότερο” έργο του Μηνά Τσαμπάνη και τα εισαγωγικά υποδεικνύουν πραγματικά το πως νιώθω για το έργο. Θεωρώ πως το “Μωβ” είναι το κορυφαίο βιβλίο του συγγραφέα μέχρι στιγμής . Διαβάζεται πολύ άνετα, η πλοκή έχει γρήγορη εξέλιξη, οι χαρακτήρες είναι ενδιαφέροντες και η εξέλιξη τους αβίαστη. Ο διαφορετικός τρόπος γραφής των δύο συγγραφέων δε δείχνει πουθενά παράταιρος, ενώ και η επιμέλεια του βιβλίου είναι πολύ στα περισσότερα σημεία. Έτσι, το “Μωβ” γίνεται ένα πολύ δυνατό ανάγνωσμα που σε κρατάει από την πρώτη στιγμή, μέχρι το σοκαριστικό φινάλε, για το οποίο θέλω να γράψω πολλά αλλά δε θα το κάνω, αλλά ειλικρινά με έπιασε αδιάβαστο και δεν περίμενα ποτέ αυτή την εξέλιξη.\nΤα εισαγωγικά λοιπόν αναφέρονται στη σκληρότητα του έργου. Οι δύο συγγραφείς κατάφεραν να δημιουργήσουν μια ιστορία του τρόμου η οποία βασίζεται κυρίως στον κίνδυνο που ελοχεύει στις σκιές, μα σε συγκεκριμένα σημεία του έργου, τα γεγονότα έγιναν σκληρά και τα αποτελέσματα για τους κεντρικούς ήρωες τραγικά. Αυτό, λοιπόν, θεωρώ πως είναι και το μεγαλύτερο προτέρημα του βιβλίου. Όντας μια ιστορία μυστηρίου, καταφέρνει να ισορροπήσει ανάμεσα στις σχέσεις των ηρώων, το μυστήριο και τον ωμό τρόμο, δίνοντας παράλληλα μια ιστορία με τραγικές προεκτάσεις. Δένεσαι εύκολα με τους ήρωες του Τσαμπάνη -κάτι που γνωρίζω πολύ καλά και από τα προηγούμενα έργα του- και στο “Μωβ” θα τους δεις να πληγώνονται, να χάνουν, να κάνουν λάθη και να πληρώνουν τις συνέπειες, κάτι που ταιριάζει γάντι στην ιστορία, κάνοντας την ναι μεν απολαυστική και καθηλωτική, αλλά και σκληρή και τραγική.\nΈνα ακόμα χαρακτηριστικό που με κέρδισε πολύ είναι ο τρόπος με τον οποίο παρουσιάζονται οι έφηβοι ήρωες και ειδικά η κεντρική πρωταγωνίστρια, Μέριλιν. Οι χαρακτήρες αυτοί μοιάζουν και φέρονται σαν έφηβοι, με τα λάθη, τις ανασφάλειες και τις φοβίες που συνοδεύουν αυτή την ηλικία. Η σχέση γονέων και παιδιών είναι ένας από τους κύριους άξονες του έργου, θυμίζοντας μας πόσο σημαντική είναι η σωστή επικοινωνία στον οικογενειακό χώρο, ειδικά σε περιόδους κρίσεως. Επίσης, οι παράλληλες ιστορίες του βιβλίου ενώνονται με τρόπο που περίμενα εν μέρει, αλλά με ικανοποίησε πλήρως.\nΤο μοναδικό ίσως ξεκάθαρο αρνητικό του βιβλίου είναι η αναντιστοιχία του εξωφύλλου με την πραγματική αύρα του κειμένου. Θεωρώ πως ένα πιο “σκοτεινό” εξώφυλλο συνάδει πολύ καλύτερα με το περιεχόμενο του “Μωβ”.\nΤέλος, αν και είπα πως δε θα σχολιάσω το φινάλε… δεν μπορώ. Μετά από αυτό το απρόσμενο τέλος, θα ήθελα πραγματικά να διαβάσω τη συνέχεια αυτής της ιστορίας, ίσως με ένα αρκετά μεγάλο χρονικό κενό μεταξύ πρώτου και δεύτερου βιβλίου. Όσοι το έχετε διαβάσει καταλαβαίνετε τι εννοώ… ενώ όσοι δεν το έχετε διαβάσει και ψάχνετε ένα βιβλίο με μυστήριο, αγωνία, τρόμο, αληθοφανείς σκηνές και πραγματικά απροσδόκητο φινάλε, σας το συστήνω με κλειστά μάτια.\nΤο βιβλίο κυκλοφορεί από τις εκδόσεις Ζενίθ.\nΤα προηγούμενα βιβλία του Μηνά Τσαμπάνη:\n“Ο Κόκκινος Μαχητής της Γης”\n“Η Θλιμμένη Πριγκίπισσα των Ωκεανών”\nΠροηγούμενο άρθρο Zack Snyder’s Justice League Review\nΕπόμενο άρθρο Book Review: Το Έπος της Λάεεναρ, του Άγγελου Αναγνωστόπουλου


Απαντάται με διάφορες μορφές, ανάλογα με το γλωσσικό ιδίωμα\nΑπό το αρχαίο ουσιαστικό ύλη προέρχεται η λέξη υλέε (η) της ποντιακής διαλέκτου, που σημαίνει δάσος.\nΑπαντάται και ως ‘λέα στο γλωσσικό ιδίωμα της Χαλδίας, ως νυλή στο γλωσσικό ιδίωμα της Τραπεζούντας, ως υλέεν (το) στης Σάντας και της Χαλδίας, αλλά και ως υλέι (στον ενικό) και υλέητα (στον πληθυντικό) στης Σάντας.\nΗ Εγκυκλοπαίδεια του ποντιακού ελληνισμού έχει καταγράψει το εξής αίνιγμα, που σημαίνει το ξύλινο κόσκινο για αλεύρι ή σιτάρι: «Α ση ΄λέα εγεννέθα κι α ση ΄λέα επλάστα κι όντας εγεννέθα, εδώκαν εμέ έναν σιλέαν», δηλαδή «Από το δάσος γεννήθηκα και από το δάσος πλάστηκα. Μετά τη γέννησή μου μου έδωσαν ένα χαστούκι».\nΕπίσης, υπάρχει μια φράση δηλωτική της υπερβολικής αγάπης της μάνας προς όλα τα παιδιά της: «Υλέε εκάεν και τη φιδί΄ η μάνα είπεν: Nαϊλί εμέν, τ΄ εμόν το πουλίν, πα εκάεν», δηλαδή «Πήρε φωτιά το δάσος και η μητέρα του φιδιού είπε: Aλίμονό μου, κάηκε και το δικό μου παιδί».


τρελός καλόγερος: Νηφάλιος Μέθη και Άνομος Λύσσα\n«Έλληνες και Βάρβαροι..\nΟ Ιερομόναχος Συμεών, που μίλησε τριάντα χρόνια πριν για την «πλανερή αίγλη του δυτικού πολιτισμού», είναι ένας Περουβιανός, κατά κόσμον Χουάν ντε λα Χάρα, που μεγάλωσε στην Λίμα του Περού, σπούδασε κινηματογραφία στο Παρίσι, ταξίδεψε σ’ όλο τον κόσμο… και κατάληξε στο Άγιον Όρος.\nΟ Μαμωνάς, δια στόματος Σόϊμπλε, προστάζει Dura Lex… said Lex… Σκληρός ο Νόμος… όμως Νόμος.\nΚανείς υποταχτικός μας, σκλάβος ή πλερωτός …δεν τον παραβαίνει.\nΠροσκυνήστε κοπαδιασμένες φάλαγγες, ακέφαλα κορμιά τον …Μέγα Σκιάζαρο, Βόλφγκανγκ τον πορνοβοσκό, τους σατράπες του Βερολίνου και τους σαλτιμπάγκους των Βρυξελλών.\n«…Ο Ες-Ες υπαξιωματικός τα ‘χε κανονίσει έτσι ώστε η εκτέλεση να γίνει μεσημέρι. Οι Ες-Ες στρατιώτες είχανε πάρει το συσσίτιό τους μαζί. Είπαν στο μελλοθάνατο να περιμένει κι αυτοί καθήσανε στο χορτάρι να φάνε. Τον ρώτησαν αν θέλει να φάει κι αυτός. Τους είπε πως το μόνο, που θέλει είναι να τον σκοτώσουν αμέσως. Ο υπαξιωματικός του απάντησε πως δεν πρέπει να βιάζεται, γιατί αυτουνού «του αρέσει όταν είναι εκδρομή να τρώει αργά. Εκτός αν προτιμά καμιά ξώφαλτση σφαίρα για πρώτη δόση». Ο Τσέχος δε μίλησε. Σαν αποφάγανε και καπνίσανε, ο υπαξιωματικός διέταξε τους στρατιώτες να ετοιμαστούν. Μπήκαν στη γραμμή, σήκωσαν τα όπλα. Ο Τσέχος κοίταζε ήρεμος τα όπλα. Ο υπαξιωματικός δεν είπε «πυρ». Τους έκανε νόημα να κατεβάσουν τα όπλα. Έβγαλε τα τσιγάρα του και πρόσφερε στο μελλοθάνατο. Αυτός αρνήθηκε. Ύστερα ο υπαξιωματικός του είπε: «Φύγε, είσαι ελεύθερος. Αυτά όλα γίνανε για να καταλάβεις πως αυτό που έκανες και σε φέρανε στο Μαουτχάουζεν δεν πρέπει να το ξανακάνεις. Φύγε». «Ακούστε», είπε ο Τσέχος, «δεν φοβάμαι να βλέπω τα όπλα σας. Δεν χρειάζεται να με πυροβολήσετε στην πλάτη». «Ώστε δεν φοβάσαι;», μούγκρισε ο Ες-Ες: «Τότε απλώς θα σου δέσουνε τα μάτια». «Δεν θέλω τίποτα, δε φοβάμαι! Γιατί με βασανίζετε; Πυροβολείστε να τελειώνουμε». «Ούτε τα μάτια;» ξαναρώτησε ο Ες-Ες: «Τότε κλείστα αυτά τα γουρουνήσια μάτια, κλείστα να μην τα βλέπω». Κι όσο τα λεγε αυτά, χτυπούσε το μελλοθάνατο στο πρόσωπο με βέργα. Ο Τσέχος δεν έκλεινε τα μάτια. Ο υπαξιωματικός πρόσταξε να τον δέσουν γερά σ’ ένα δέντρο. Όταν τον δέσανε πλησίασε, έβγαλε το σουγιά του, τον άνοιξε, τύφλωσε τον Τσέχο κι ύστερα τον ρώτησε: «Μας βλέπεις τώρα;». «Όχι, αλλά σας θυμάμαι» απάντησε ο μελλοθάνατος. «Ε, τότε, πριν σε σκοτώσω θα σε κάνω να μας ξεχάσεις», συνέχισε ο Ες-Ες. Πριν τον αποτελειώσουν τον βασάνιζαν επί ώρες. Άρχισε να παραληρεί και να λέει ασυναρτησίες. Τον έλυσαν απ’ το δέντρο και διασκέδαζαν βλέποντάς τον να σέρνεται, να σηκώνεται, να σκουντουφλά, να τρακέρνει πάνω στα δέντρα. Όταν νομίσανε πως είχε αρκετά εξευτελιστεί η αντοχή του και το θάρρος του τον αποτελειώσανε με όλα τα τυπικά μιας καθωσπρέπει εκτελέσεως». (Βλ. Ιάκωβου Καμπανέλλη: «Μαουτχάουζεν», σελ.102-103)\nΗ μεγάλη εθνικοαπελευθερωτική επανάσταση που έχει ανάγκη ο τόπος ΘΑ ΓΙΝΕΙ, θα γίνει ακόμα κι αν δεν μπορεί κανένας μας να τη φέρει σε πέρας… τότε θα σηκωθούν οι πέτρες για να το κάνουν, γιατί είναι θέλημα Θεού.


Αθλητικά Παρασκήνια, 5 Μαρτίου 2013 – The Panhellenic Post\nΟ… χορός των καταραμένων!\nΈξι αγωνιστικές μένουν και οι… μάχες για την σωτηρία συνεχίζονται. Το gazzetta.gr σας παρουσιάζει τον… χορό των καταραμένων, με τους Κέρκυρα και Άρη να βρίσκονται στην χειρότερη θέση.\nΜε ανακοίνωση που εξέδωσε η ΠΑΕ Πανιώνιος καταφέρεται εναντίον της διαιτησίας και συγκεκριμένα των Κουκουλάκη και Ντίτσου για τα σφυρίγματά τους στα ματς με ΠΑΣ και ΠΑΟΚ.\n«Ο ιδιοκτήτης μου είπε πως θα βάλω δύο γκολ»\nΜέσα έπεσε ο ιδιοκτήτης του Αστέρα Τρίπολης Γιάννης Καϋμενάκης σχετικά με την απόδοση του Λάζλο Λέντσε με τον Ούγγρο να λέει πως του είχε πει πως κόντρα στον ΠΑΣ Γιάννινα θα σκοράρει δύο φορές, όπως και έκανε.\n«Καλύτερος του Ρονάλντο ο Κριστιάνο!»\nΟ Αλεξ Φέργκιουσον εξέφρασε την προτίμηση του στον Πορτογάλο αντί του Φαινομένου και επέλεξε τη νίκη επί της Ρεάλ με σκορ 5-4…\nΔυστυχώς λίγες ώρες πριν τον αγώνα της Βέροιας με τον Άρη δεν έλειψαν τα επεισόδια. Συγκεκριμένα οπαδοί των κίτρινων συνεπλάκησαν με οπαδούς του ΠΑΟΚ έξω από το σύνδεσμο των ασπρόμαυρων στο Μακροχώρι Ημαθίας.\nΝτιέγκο, Μέσι, Μπάρτσα\nΟ Μαραντόνα αποκάλυψε ότι το όνειρο του είναι να προπονήσει κάποτε τον Μέσι στη Μπαρτσελόνα, ενώ αποκάλεσε τον Κριστιάνο: ποδοσφαιρικό θηρίο .\nΠαναθηναϊκός και ΠΑΣ Γιάννινα δίνουν την δική τους μάχη για την κατάληψη της 5ης θέσης των πλέι-οφ και το gazzetta.gr σας παρουσιάζει τα παιχνίδια των δύο ομάδων μέχρι το τέλος.\nΣτο Ζέεφελντ ο Ολυμπιακός του Μίτσελ\nΤα πλάνα τους για τη νέα σεζόν καταστρώνουν από τώρα στον Ολυμπιακό και ήδη έχει υπάρχουν σκέψεις το βασικό στάδιο προετοιμασίας να διεξαχθεί στο Ζέεφελντ στις 8 Ιουλίου.\nΕκτίει στην Τρίπολη ο Παπαδόπουλος\nΟ Δημήτρης Παπαδόπουλος συμπλήρωσε τέσσερις κίτρινες κάρτες στον αγώνα με τον Ατρόμητο και θα εκτίσει την ποινή της μιας αγωνιστικής στο παιχνίδι με τον Αστέρα.\nΜατσάρα, ανατροπές, μοιρασιά\nΗ Μπέτις προηγήθηκε 0-2 στο Ανοέτα , η Σοσιεδάδ το γύρισε σε 3-2, με τους Ανδαλουσιανούς να μοιράζουν το παιχνίδι (3-3) και αμφότερες να παραμένουν σε απόσταση από την 4η Μάλαγα.


Ρομπίνιο: «Μπορούμε να μπούμε στους ομίλους του Champions League» - Ποδόσφαιρο - Champions League - Ολυμπιακός | sport-fm.gr: ΣΠΟΡ FM 94.6\nΣάββατο, 7 Δεκεμβρίου 2019, 20:55\nΤην πεποίθησή του πως η Μπασάκ μπορεί να ξεπεράσει το εμπόδιο του Ολυμπιακού ή της Βικτόρια Πλζεν, εξέφρασε ο Ρομπίνιο.\nΤελευταία ενημέρωση 22/07/2019, 15:00\nΤην πεποίθησή του πως η Μπασάκ μπορεί να ξεπεράσει το εμπόδιο του Ολυμπιακού ή της Βικτόρια Πλζεν, εξέφρασε ο Ρομπίνιο που υποστήριξε πως η ομάδα του μπορεί να προκριθεί στους ομίλους τους Champions League.\n«Αντιμετωπίσαμε κάποιες δυσκολίες γυρίζοντας από διακοπές, αλλά είμαστε στο ξεκίνημα της σεζόν. Εχουμε δουλέψει πολύ σκληρά. Η ομάδα είναι έτοιμη για το Champions League. Ο,τι και αν συμβεί το πιστεύουμε και θεωρούμε πως μπορούμε φέτος να μπούμε στους ομίλους. Εγιναν αρκετά λάθη και χάσαμε το πρωτάθλημα, αλλά όλα αυτά ανήκουν στο παρελθόν. Ελπίζω φέτος μαζί με τον Μπα να πετύχουμε περισσότερα γκολ και να μην αντιμετωπίσουμε τα ίδια προβλήματα», είπε αρχικά.\n«Υπάρχει ποιότητα στην ομάδα. Εκτός από μένα στην Μπασάκσεχιρ βρίσκονται οι Ντεμπά Μπα, Αρντά Τουράν και Βίστσα. Διαθέτουμε πολλούς ποιοτικούς και έμπειρους ποδοσφαιριστές. Δεν έχει να κάνει όμως μόνο με το ατομικό», κατέληξε.


Το κλειδί για καλύτερο ''κρεβάτι'' μπορεί να βρίσκεται στην αναπνοή σας! Το ήξερες; - Neoblogs.gr\nΤο κλειδί για καλύτερο ”κρεβάτι” μπορεί να βρίσκεται στην αναπνοή σας! Το ήξερες;\nΑν ψάχνετε φυσικούς τρόπους για να ενισχύσετε τη σεξοuαλική σας ζωή, σας καλύπτουμε. Το σεχ είναι σαν μια προπόνηση υψηλής έντασης . Έτσι, αν υπάρχει ένα πράγμα που δεν πρέπει να ξεχάσετε όταν το κάνετε, είναι να αναπνέετε! Δεν μπορούμε να ζήσουμε χωρίς ανάσα, και όμως, είναι κάτι που τείνουμε να αγνοούμε….. Ίσως σας ενδιαφέρει να γνωρίζετε ότι παίζει επίσης πολύ σημαντικό ρόλο στη σεξοuαλική απόδοση.\nΗ μη προσοχή στην αναπνοή σας μπορεί να προκαλέσει μείωση κατά 90% στην αίσθηση ευχαρίστησης. Κατά τη διάρκεια του σεχ, τόνοι πραγμάτων συμβαίνουν μέσα στο σώμα που δεν γνωρίζουμε απαραίτητα. Τα πράγματα μπορεί να γίνουν πολύ έντονα και να προκαλέσουν δυσκολία στην αναπνοή, γεγονός που συμβάλλει στην αύξηση της διέγεpσης. Ενώ η διέγεpση είναι καλή (γιατί αλλιώς θα το κάναμε;), πάρα πολύ καλό πράγμα μπορεί να οδηγήσει σε απότομο τέλος.\nΓια να ελέγξετε την αναπνοή σας κατά τη σεξοuαλική επαφή, πρέπει να καταλάβετε ότι υπάρχουν διάφοροι τρόποι για να πάρετε οξυγόνο. Πρώτον, υπάρχει κοιλιακή αναπνοή, η οποία θα χαλαρώσει όλους τους μυς σας, θα ρυθμίσει την διέγεpση και θα μειώσει το άγχος. Για να είναι αποτελεσματικό, πρέπει να εισπνέετε για 5 δευτερόλεπτα και μετά να αναπνέετε για 5 δευτερόλεπτα.\nΕίναι πιο εύκολο να αναπνέετε σε ορισμένες θέσεις\nΣτη συνέχεια, υπάρχει θωρακική αναπνοή, η οποία αυξάνει τον μυϊκό τόνο και τη δύναμη. Η σωστή θωρακική αναπνοή κατά τη συνουσία αυξάνει την αντοχή. Όταν αισθάνεστε ότι πρόκειται να κορυφωθεί, απλώς σταματήστε και πάρτε μια βαθιά ανάσα. Θα σας ηρεμήσει ώστε να μπορείτε να δημιουργήσετε αντίγραφα ασφαλείας!\nΕπίσης, ορισμένες θέσεις διευκολύνουν την αναπνοή κατά τη διάρκεια του σεχ. Μπορείτε να τα βρείτε στο βίντεο ΕΔΩ !


Ανακοίνωση του Τμ. Υγείας ΣΥΡΙΖΑ/ΕΚΜ σχετικά με τις εξαγγελίες της ηγεσίας του Υπουργείου Υγείας για τα δημόσια νοσοκομεία και τον ΕΟΠΥΥ. - www.ygeianet.gr\nΑνακοίνωση του Τμ. Υγείας ΣΥΡΙΖΑ/ΕΚΜ σχετικά με τις εξαγγελίες της ηγεσίας του Υπουργείου Υγείας για τα δημόσια νοσοκομεία και τον ΕΟΠΥΥ.\nadmin 19 Νοεμβρίου 2012\nΑνακοίνωση του Τμήματος Υγείας του ΣΥΡΙΖΑ/ΕΚΜ σχετικά με τις εξαγγελίες της ηγεσίας του Υπουργείου Υγείας για τα δημόσια νοσοκομεία και τον ΕΟΠΥΥ.\nΕκτός τόπου και χρόνου φαίνεται να βρίσκεται η πολιτική ηγεσία του Υπουργείου Υγείας με βάση τις πρόσφατες εξαγγελίες της. Ίσως στον επικείμενο ανασχηματισμό κριθούν καταλληλότεροι για το υπουργείο τουριστικής ανάπτυξης!\nΜετά τα σχέδια του υπουργού κ. Λυκουρέντζου για ανάπτυξη κατά προτεραιότητα του ιατρικού τουρισμού, σειρά πήρε ο αναπληρωτής κ. Σαλμάς ο οποίος θα αξιολογήσει τα δημόσια νοσοκομεία μοιράζοντας αστέρια κατά τα πρότυπα των ξενοδοχείων.\nΤην ίδια στιγμή και ενώ χιλιάδες συμπολίτες μας αναζητούν περίθαλψη στο δημόσιο σύστημα υγείας, η τρικομματική συγκυβέρνηση προχωρά σε κατάργηση νοσοκομειακών κρεβατιών και κλινικών, κλείσιμο νοσοκομείων, αύξηση της συμμετοχής των ασφαλισμένων για εξετάσεις, φάρμακα, θεραπείες, νοσηλεία επιβάλλοντας επιπλέον χαράτσια που προβλέπονται στο νέο κανονισμό παροχών του χρεοκοπημένου ΕΟΠΥΥ, δημιουργώντας τις προϋποθέσεις για μια υγειονομική κρίση με απρόβλεπτες συνέπειες.\nΕπειδή εκτός από προκλητικοί γίνονται και επικίνδυνοι πρέπει να τους σταματήσουμε!


Τα σφάλματα της δίαιτας | HomeFitness\nΤα σφάλματα της δίαιτας\nΑυτή την εποχή, περισσότερο παρά ποτέ ξεκινάει το άγχος της απώλειας σωματικού βάρους και επομένως της δίαιτας. Τα περιττά κιλά του χειμώνα μπορούν τώρα να φαίνονται πιο έντονα και το άγχος της «φιγούρας μπικίνι» γίνεται «εμμονή». Ωστόσο, σε καμία περίπτωση δε θα πρέπει να μας καταλάβει πανικός επιλέγοντας μία «ανορθόδοξη» μέθοδο: «αποτοξίνωση», «μονοφαγία» κλπ, προκειμένου να επιτύχουμε γρήγορη απώλεια βάρους. Είναι σημαντικό να συνειδητοποιήσουμε ότι οι «ανορθόδοξες» δίαιτες προκαλούν κυρίως απώλεια υγρών και όχι λίπους. Για το λόγο αυτό δεν παρουσιάζουν μόνιμο αποτέλεσμα και πολλές φορές γίνονται επικίνδυνες για την υγεία.\nΗ ενδεδειγμένη διατροφή χαρακτηρίζεται από το τρίπτυχο «ποικιλία - μέτρο - ισορροπία» και ενόψει καλοκαιριού δίνουμε προτεραιότητα στα ακόλουθα:\n1) Μείωση κυτταρίτιδας: Η σωστή επιλογή των τροφίμων συμβάλλει σε ένα όμορφο σφριγηλό σώμα χωρίς ατέλειες, κυτταρίτιδα και χαλάρωση. Με δεδομένο ότι η ομορφιά ξεκινάει από «μέσα μας», η πρόσληψη των κατάλληλων θρεπτικών συστατικών (βιταμίνες Β6, φυλλικό οξύ, βιταμίνη Ε, βιταμίνη C) είναι απαραίτητη. Βελτιώνουν την υφή, ελαστικότητα και σφριγηλότητα του δέρματος.\n2) Ενυδάτωση της επιδερμίδας: Εφόσον οι υψηλές θερμοκρασίες και η έκθεση στον ήλιο αποτελούν αίτια αφυδάτωσης, δεν θα πρέπει να ξεχνάμε ότι είναι πολύ σημαντική η επαρκής πρόσληψη υγρών, η οποία συμβάλλει σημαντικά και στον έλεγχο του βάρους. Συγκεκριμένα, η κατανάλωση 500ml νερού μπορεί να προκαλέσει αύξηση του μεταβολισμού κατά 30%. Αντίθετα, η ανεπαρκής ενυδάτωση του οργανισμού αυξάνει τις πιθανότητες εμφάνισης της παχυσαρκίας. Αυτό γιατί στην προσπάθεια του σώματος να αντιμετωπίσει την ανεπαρκή παρουσία υγρών αναζητά την πρόσληψη λιπαρής τροφής, αφού ο μεταβολισμός των λιπών αποδίδει αρκετά μεγάλη ποσότητα. Εκτός από την κατανάλωση νερού, η ενυδάτωση του οργανισμού μπορεί να επιτευχθεί και μέσω της κατανάλωσης: χυμών, ημίπαχου γάλακτος, τσάι, καφές, σόδα, αλλά και μέσα από αρκετές τροφές, όπως είναι τα φρούτα και τα λαχανικά.\n3) Προετοιμασία για ασφαλές μαύρισμα: Η υπερβολική έκθεση στον ήλιο αυξάνει την πιθανότητα εμφάνισης καρκίνου του δέρματος, λόγω του ότι η υπεριώδης ακτινοβολία ενισχύει την παραγωγή ελευθέρων ριζών. Έτσι, καλό είναι να έχουμε ενισχύσει τη διατροφή μας με τρόφιμα πλούσια σε αντιοξειδωτικές ουσίες (βιταμίνες C, Ε, β-καροτένιο) και σε βιταμίνες του συμπλέγματος Β.\nΤα τρόφιμα σύμμαχοι στην προσπάθεια απώλειας βάρους χαρακτηρίζονται από το υψηλό περιεχόμενο σε αντιοξειδωτικά, φυτικές ίνες και νερό: Συκώτι, ντομάτα, πατάτα, καρότο, πεπόνι, ανάλατοι ξηροί καρποί, πουλερικά, ψάρια, αβγά, λαχανικά, γιαούρτι, ζυμαρικά και δημητριακά ολικής αλέσεως, πιπεριές, σολομός, όσπρια, ελαιόλαδο, μύδια, χταπόδι, κοτόπουλο, κάσιους, καστανό ρύζι.


Μια συναυλία προκλασικής μουσικής με τίτλο «Αυγή και λυκόφως του ...\nΑπό τις Εκδόσεις Περίπλους κυκλοφορεί το βιβλίο του Απόστολου Αλλαμανή με τίτλο «Στο Λυκόφως των Ιδεολογιών».\nΗ οικογένεια Ωλέν, είναι μία από αυτές τις οικογένειες μέσα από την ιστορική διαδρομή των οποίων φωτίζεται κατά περίεργο τρόπο όλη η πορεία των πολιτικών εξελίξεων της παγκόσμιας κοινωνίας. Το δικό της ξεκίνημα αρχίζει στις 14 Ιουλίου του 1789, όταν έπεσε η Βαστίλη κατά τη γαλλική επανάσταση. Ο Ζαν Ωλέν, όπως και όλοι οι απόγονοί του, μπλέκουν ο ένας μετά τον άλλο σε μία σειρά από γεγονότα που έχουν άμεση σχέση με τις ιδεολογίες.\nΤο τέταρτο στη σειρά μυθιστόρημα του Απόστολου Αλλαμανή έρχεται να κορυφώσει την αντίδραση του συγγραφέα στη φθορά της ανθρώπινης συμπεριφοράς, των θεσμών και -σήμερα – των ιδεολογιών. Πρόκειται για ένα βιβλίο που συνδυάζει το ιστορικό μυθιστόρημα, με το κοινωνικό δοκίμιο, με την ιστορική μελέτη, αλλά και με τη σάτιρα και με το ευθυμογράφημα.\nΑλληγορίες μυθοπλασίας παραπέμπουν τον αναγνώστη σε πραγματικές και καθημερινές καταστάσεις, αληθινά πρόσωπα και πράγματα. Κι αυτό είναι ένα παιχνίδι που ξεκινά από την πρώτη σελίδα. Χωρίς να σκιαγραφείται κάτι ή κάποιος συγκεκριμένα, ο συγγραφέας δίνει στοιχεία για να φέρει ο αναγνώστης στο νου του γεγονότα και πρόσωπα.\nΣτο βιβλίο τα πράγματα είναι σαφή και με το όνομά τους, εκτός από το απροσδόκητο τέλος. Για να τελειώσει το βιβλίο χρειάζεται και η συμμετοχή του αναγνώστη...\nΟ Απόστολος Γ.Αλλαμανής γεννήθηκε στην Αθήνα και σπούδασε Πολιτικός Μηχανικός στο Εθνικό Μετσόβιο Πολυτεχνείο καθώς και Οικονομικά σε μεταπτυχιακό επίπεδο στο Οικονομικό Πανεπιστήμιο. Υπήρξε για περισσότερα από 35 χρόνια επιχειρηματίας ενώ ταυτόχρονα ασχολήθηκε με τα κοινά. Έχει τιμηθεί με το βραβείο EUROPE 500 για τον Εικοστό Πρώτο αιώνα.\nΤο μυθιστόρημα «Στο Λυκόφως των Ιδεολογιών» είναι το τέταρτο βιβλίο του. Κυκλοφορούν επίσης τα βιβλία του:\nΠερισσότερα στο www.apostolosallamanis.gr\nΛευκές σελίδες για άναρχα όνειρα - Μαριάνθη Ντεβάκη\nΤο βιβλίο της Μαριάνθης Ντεβάκη «Λευκές σελίδες για άναρχα όνειρα» που ...\nΤη ζωή μου στα μαλλιά σου κρέμασα - Κώστας Μπίνας\nΑπό τις εκδόσεις Λυκόφως κυκλοφορεί η ποιητική συλλογή του Σωτήρη ...\nΚατερίνα, του Αύγουστου Κορτώ στο Θέατρο Θησείον για 4 επιλέον παραστάσεις\nΗ παράσταση του Γιώργου Νανούρη με τη Λένα Παπαληγούρα και τον Λόλεκ ...\nΤο δέντρο του Άραϋ - Μανώλης Σημιτσάκης\nΑπό τις εκδόσεις Λυκόφως κυκλοφορεί το βιβλίο με τίτλο Το δέντρο του ...


Οι δίκες της Μόσχας (ΣΥΡΙΖΑ version) – Real Politics\nHome»Politics»Οι δίκες της Μόσχας (ΣΥΡΙΖΑ version)\n8 Φεβρουαρίου 2018 4 Mins Read\nΛέγεται ότι η ιστορία κάνει κύκλους και επαναλαμβάνεται. Άλλοτε ως φάρσα και άλλοτε ως τραγωδία.\nΠάντοτε όμως υπάρχει αυτό που ονομάζεται «αναλογία».\nΑλληλουχία περιστατικών τα οποία, αν κάποιος γνωρίζει τα ιστορικά γεγονότα, μπορεί να τα αντιστοιχίσει και να κάνει, ίσως, μία πρόβλεψη για το μέλλον.\nΤα δύο συλλαλητήρια για το ζήτημα της ονομασίας των Σκοπίων και η ταχύτητα με την οποία το λεγόμενο «σκάνδαλο της Novartis» εμφανίστηκε στην επικαιρότητα, θα μπορούσαν να τοποθετηθούν στον ιστορικό χωροχρόνο, κατ’ αναλογία με ιστορικά γεγονότα, και να μας δώσουν μία αντίστοιχη πρόβλεψη.\nΠρώτα ήταν ο Ιωσήφ…\nΤο 1926, ο Στάλιν υπερίσχυσε στην εσωτερική αντιπαράθεση με τους Ζινόβιεφ, Κάμενεφ και Τρότσκι και κατέλαβε την ΕΞΟΥΣΙΑ του Γ.Γ. του Κομμουνιστικού Κόμματος της Σοβιετικής Ένωσης. Από το ίδιο έτος ξεκίνησε το ξήλωμα όλων των αντιπάλων του.\nΤο 1928 ο Τρότσκι εξορίστηκε και το 1929 απελάθηκε.\nΑπό το 1929 μέχρι το 1934, ο Στάλιν εξολόθρευσε τους εύπορους χωρικούς (τους κουλάκους) και οργάνωσε την αγροτική παραγωγή της ΕΣΣΔ με το μοντέλο των συνεταιριστικών μονάδων (τα γνωστά μας Κολχόζ ή κολεκτίβες).\nΌλα αυτά έγιναν σταδιακά.\nΟ Στάλιν δεν βιαζόταν. Εγκαθίδρυε το καθεστώς που αυτός επιθυμούσε με μεθοδικό τρόπο, αλλά χωρίς κανέναν ηθικό φραγμό.\nΤο 1934 όμως συνέβη ένα περιστατικό το οποίο άλλαξε απότομα τα δεδομένα. Στο 17ο συνέδριο του Κ.Κ. Σ.Ε, παρότι ο Στάλιν κέρδισε και δεν έχασε την εξουσία, ένα μεγάλο ποσοστό των συνέδρων αμφισβήτησαν την πρωτοκαθεδρία του και έκαναν συζητήσεις για αντικατάστασή του με τον Κίροφ.\nΟ Στάλιν άρχισε να νιώθει την πίεση και, μάλλον αντιλαμβανόταν ότι, αν δεν ενεργήσει άμεσα, στο επόμενο συνέδριο πιθανώς θα έχανε την εξουσία. Αντέδρασε λοιπόν «συνεπώς», καίρια και με αστραπιαία ταχύτητα.\nΤον Ιούλιο του 1934, μεταβιβάζει την εποπτεία της Υπηρεσίας Ασφαλείας από το κόμμα στο Υπ. Εσωτερικών.\nΤο Δεκέμβριο του 1934 δολοφονείται ο Κίροφ. Την ίδια ημέρα με τη δολοφονία αυτή τέθηκε σε ισχύ ένα διάταγμα, σύμφωνα με το οποίο συγκεκριμένες υποθέσεις θα διερευνούνταν ταχύτατα, χωρίς δικαίωμα έφεσης ή αίτησης χάριτος.\nΤο 1936, τοποθετείται στη θέση του Υπ. Εσωτερικών ο Νικολάι Γιέζοφ. Πιστό όργανο του Στάλιν, άνθρωπος με μηδενική ηθική, σαδιστής και αδίστακτος.\nΑπό εκείνη τη στιγμή και μέχρι την εκτέλεση του ιδίου του Γιέζοφ, το 1940 από τον Λαβρέντι Μπέρια, ο Στάλιν με όργανο τον Γιέζοφ εξολόθρευσε μετά από δίκες–παρωδία (με ομολογίες φυσικά…) όλους τους πολιτικούς του αντιπάλους, εκατοντάδες χιλιάδες στελέχη του κόμματος, αλλά και απλούς πολίτες.\nΑνάμεσα όμως στους εκτελεσθέντες ήταν και 84 από τους 90 στρατηγούς του στρατού, 143 από τους 180 διοικητές στρατιωτικών μονάδων και χιλιάδες λοχαγοί.\nΤο αποτέλεσμα αυτών των εκκαθαρίσεων ήταν ο ρωσικός στρατός να βρεθεί ουσιαστικά ακέφαλος και οι Γερμανοί να κάνουν περίπατο μέχρι τη Μόσχα το 1940.\nΚαι αν τα γερμανικά στρατεύματα δεν είχαν καθυστερήσει στη Μάχη της Κρήτης και δεν τα είχε πιάσει ο ρωσικός χειμώνας, ο Χίτλερ θα παρέλαυνε στην Κόκκινη Πλατεία.\nΣτη συνέχεια μπήκαν στον πόλεμο οι Αμερικανοί και έτσι ο Στάλιν γλίτωσε το κεφάλι του.\nΚαι μετά…. ήρθε Αλέξης Τσίπρας.\nΣτο τέλος, έπαθε ό,τι παθαίνουν όσοι καταφέρνουν πολλά, σε μικρό χρονικό διάστημα, με ανήθικο τρόπο και με ελάχιστο κόπο:\nΠίστεψε ότι είναι ανίκητος! Και αποφάσισε να προχωρήσει σε «λύση» του σκοπιανού ζητήματος, κινούμενος από τις ιδεοληψίες του.\nΜόνο; Θα δούμε…\nΜέχρι που το συλλαλητήριο της Θεσσαλονίκης και της Αθήνας τον ξύπνησε από το λήθαργο του αήττητου στον οποίο είχε περιπέσει.\nΤα δύο αυτά συλλαλητήρια είχαν για τον Αλέξη Τσίπρα την ίδια επίδραση που είχε το 17ο Συνέδριο του Κ.Κ.Σ.Ε. στον Στάλιν: Τον αφύπνισαν!\nΚαι ως άλλος Στάλιν, με πολλούς Γιέζοφ και Μπέρια δίπλα του, αποφάσισε να εξολοθρεύσει του εχθρούς του.\nΌλως τυχαίως, τα εντονότερα αντιπολιτευόμενα στελέχη της Ν.Δ. και του ΠΑΣΟΚ βρίσκονται κατηγορούμενοι, μαζί με δύο πρώην πρωθυπουργούς, για την υπόθεση Novartis.\nΑμφιβάλει κανείς πως «τα υπόγεια του Μαξίμου» θα εξυφάνουν – όπως κάνουν από την εποχή που ήταν «υπόγεια της Κουμουνδούρου» – επικοινωνιακό και ηθικό pogrom εναντίων των πολιτικών τους αντιπάλων;\nΗ ιστορία έχει «αναλογίες», αλλά το τέλος δεν είναι πάντα το ίδιο.\nΓια τον Τσίπρα, τον Καμμένο και τους υπόλοιπους των ΣΥΡΙΖΑΝΕΛ δεν θα υπάρξει «μάχη της Κρήτης» και «αμερικανική βοήθεια» για να τους σώσει.


Γνωρίστε τα οφέλη του γάλακτος | Nounou.gr\nΕίναι ένα αγνό προϊόν; Δεν έχει κανένα πρόσθετο.\nΕίναι γεμάτο θρεπτικά συστατικά, όπως πρωτεΐνες, βιταμίνες Β2 και Β12 και ασβέστιο;\nΠέρα από ασβέστιο, περιέχει και πρωτεΐνες, φώσφορο, κάλιο και βιταμίνες Β2 και Β12;\nΟ άνθρωπος το πίνει από αγελάδες, κατσίκες, πρόβατα και άλλα θηλαστικά για πάνω από 8.000 χρόνια;\nΤο ημιαποβουτυρωμένο, περιέχει λιγότερο λίπος (και συνεπώς θερμίδες) από το πλήρες γάλα; Πέρα από αυτό, η θρεπτική τους αξία είναι αντίστοιχη.\nΔεν έχει προσθήκη ζάχαρης; Η γλυκύτητα στο γάλα προέρχεται από τη λακτόζη – το φυσικό σάκχαρο του γάλακτος.\nΤο γάλα περιέχει Βιταμίνη D, η οποία ενισχύει τα οστά με τη σωστή μεταφορά του ασβεστίου σε αυτά.\nΤο πιο εύγεστο αφρόγαλα για ζεστό καπουτσίνο φτιάχνεται με πλήρες γάλα; Το αφρόγαλα δημιουργείται κυρίως από την πρωτεΐνη στο γάλα και είναι ισχυρότερο όταν το γάλα είναι κρύο. Το λίπος στο γάλα επηρεάζει κυρίως τη γεύση του καπουτσίνο: κάνει τον καφέ πιο κρεμώδη, τη γεύση του πιο απαλή και την αίσθηση στο στόμα πιο ήπια.\nΤο αγελαδινό, είναι πιο κιτρινωπό από το κατσικίσιο γιατί περιέχει βιταμίνη Α μαζί με την προβιταμίνη Α, η οποία υπάρχει και στα καρότα και τους δίνει το πορτοκαλί χρώμα τους.\nΓια άτομα που δεν τρώνε κρέας είναι ακόμα πιο σημαντική η κατανάλωση γάλακτος ή άλλων γαλακτοκομικών προϊόντων;\nΠαρασκευάζεται από γάλα και έτσι είναι πλούσιο σε πρωτεΐνες και μεταλλικά στοιχεία, όπως ασβέστιο;\nΠεριέχει περίπου 1 δισεκατομμύριο βακτήρια σε 100 ml φρέσκου γιαουρτιού;\nΤο ελληνικό, πρέπει όντως να παράγεται στην Ελλάδα; Αν όχι, ονομάζεται γιαούρτι ελληνικού τύπου.\nΕίναι πηκτό γιατί χρησιμοποιούνται γαλακτικά βακτήρια διαφορετικού τύπου; Τα γαλακτικά βακτήρια που χρησιμοποιούνται εδώ και αιώνες για την παρασκευή του γιαουρτιού μαζί με τις πρωτεΐνες δημιουργούν ένα τύπο τζελ, που δίνει στο γιαούρτι τη χαρακτηριστική του υφή.\nΗ λέξη γιαούρτι (yoghurt) έχει προκύψει από την τουρκική λέξη yoğun, που σημαίνει «πηκτό»;\nΕίναι κάτι σαν συμπυκνωμένο γάλα; Και ότι, μαζί με τις πρωτεΐνες, το ασβέστιο, το φώσφορο και τις βιταμίνες Β2 και Β12, το τυρί περιέχει επίσης βιταμίνη Α, βιταμίνη Κ, ψευδάργυρο και σελήνιο;\nΗ παρασκευή 1 κιλού τυριού απαιτεί περίπου 10 λίτρα γάλα;\nΤο τυρί με τρύπες είναι το αποτέλεσμα αεριοποίησης στο τυρί που προκαλείται από συγκεκριμένα βακτήρια που προστίθενται στο γάλα;\nΗ γεύση του τυριού καθορίζεται και από το τι τρώει η αγελάδα;\nΠρέπει να ωριμάσει πριν την κατανάλωσή του; Η ωρίμανση κάνει το τυρί σκληρό και αναδεικνύει τη γεύση του. Ένα νεαρό τυρί έχει ωριμάσει για ένα σύντομο διάστημα, από τέσσερις μέχρι οκτώ εβδομάδες. Ένα παλαιωμένο τυρί έχει ωριμάσει για τουλάχιστον ένα χρόνο.\nΤα μικρά λευκά ψήγματα που φαίνονται καμιά φορά σε ένα πιο ώριμο τυρί δεν είναι κρύσταλλοι αλατιού, αλλά αμινοξέα (μέρος πρωτεϊνών) που παράγονται από την πρωτεΐνη που διασπούν τα γαλακτικά βακτήρια της καλλιέργειας που προστίθεται στο γάλα.\nΔημιουργήθηκε κατά πάσα πιθανότητα τυχαία, καθώς οι νομάδες αποθήκευαν το γάλα στο στομάχι των μοσχαριών όσο ταξίδευαν; Τα βακτήρια στο στομάχι των ζώων σε συνδυασμό με τη συνεχή κίνηση του γάλατος οδήγησαν στο πήξιμο του πρώτου πρωτόγονου τυριού.\nΤο μερικώς αποβουτυρωμένο τυρί, είναι ένα γαλακτοκομικό με μεγάλη περιεκτικότητα σε πρωτεΐνη από τη φύση του.\nΣυμβάλλουν καθημερινά στην υγιή ανάπτυξη και συντήρηση των μυών;\nΠαίζουν ρόλο στη διατήρηση των οστών;\nΈνας άνθρωπος με βάρος 75 κιλά χρειάζεται καθημερινά περίπου 60 γραμμάρια πρωτεΐνης;\nΑποτελούνται από διάφορες δομικές μονάδες που λέγονται αμινοξέα; Υπάρχουν 20 διαφορετικά αμινοξέα.\nΟι πρωτεΐνες στα γαλακτοκομικά περιέχουν πολλά απαραίτητα αμινοξέα;\nΕπιπλέον πρωτεΐνες είναι απαραίτητες για την ανάπτυξη των μυών σε άτομα που αθλούνται συστηματικά και έντονα;\nTα παιδιά στην ανάπτυξη χρειάζονται δομικά συστατικά όπως πρωτεΐνες, ασβέστιο και φώσφορο για την ανάπτυξη των οστών και των μυών τους;\nΗ βιολογικά ενεργή βιταμίνη Β12 βρίσκεται μόνο στα ζωικά προϊόντα;\nΗ βιταμίνη Β2 βοηθάει στο σωστό μεταβολισμό της ενέργειας.\nΟι βιταμίνες Β2 και Β12, το κάλιο και το ασβέστιο παίζουν ρόλο στη σωστή λειτουργία του νευρικού συστήματος;\nΥπάρχουν εννέα αμινοξέα που ο οργανισμός δεν παράγει από μόνος του; Συνεπώς, αυτά τα αμινοξέα πρέπει να προέλθουν από την τροφή.\nH βιολογική ποιότητα της πρωτεΐνης καθορίζεται από την ποσότητα όλων των απαραίτητων αμινοξέων και την πεπτικότητα αυτών των αμινοξέων από το έντερο;\nΚάνει καλό στην υγεία του σώματος αλλά και του πνεύματος; Αυτό οφείλεται στο γεγονός ότι η άσκηση επηρεάζει θετικά τη λειτουργία του εγκεφάλου. Προσφέρει περισσότερα ερεθίσματα στον εγκέφαλο και βελτιώνει την παραγωγή νέων εγκεφαλικών κυττάρων.\nΣας κάνει να νιώθετε καλύτερα και σας βοηθά να διαχειρίζεστε το άγχος;\nΣυμβάλλει στην ανάπτυξη των κινητικών δεξιοτήτων των παιδιών και ενισχύει την αυτοπεποίθησή τους;\nH σωματική άσκηση είναι σημαντική για τη λειτουργία του εγκεφάλου ατόμων σε προχωρημένη ηλικία;\nΣας προφέρει τα απαραίτητα θρεπτικά στοιχεία για ενέργεια και προστασία του οργανισμού σας;\nΒασικές τροφές όπως λαχανικά, φρούτα, δημητριακά και γαλακτοκομικά είναι σημαντικά για μια καλή ισορροπία μεταξύ θρεπτικών στοιχείων και θερμίδων;\nΟι διατροφικές συνήθειες και γευστικές προτιμήσεις διαμορφώνονται από πολύ μικρή ηλικία και κρατάνε για μια ζωή;\nΤα έμβρυα γεύονται στην κοιλιά της μητέρας τους ό,τι εκείνη τρώει; Αυτό ισχύει κυρίως για συγκεκριμένες γεύσεις, όπως του καρότου και της μέντας.


Προγνωστικά Μπάσκετ Σήμερα 06/06 ▷ LNB\nΠρογνωστικά Μπάσκετ Σήμερα 06/06 | LNB\nΗ Μονακό αντιμετωπίζει την Μπουργκ στις 17:00 μ.μ. στο «Salle Gaston Medecin», ενώ η Σαλόν Ρεμς υποδέχεται στις 19:00 μ.μ. στο «Complexe Rene-Tys Pierre de Coubertin» την Ορλεάν στο πλαίσιο της εξ αναβολής 19ης αγωνιστικής της LNB.\nΜΟΝΑΚΟ - ΜΠΟΥΡΓΚ ΠΡΟΓΝΩΣΤΙΚΑ\nNΑ ΚΡΑΤΗΣΕΙ Η ΜΠΟΥΡΓΚ ΤΟ ΧΑΝΤΙΚΑΠ ΤΩΝ +10.5 ΠΟΝΤΩΝ @1.95 PameStoixima.gr\nΔύο σερί ήττες είναι πολλές για την Μονακό που λογικά θα επιστρέψει στις νίκες, αλλά απέναντι στην Μπουργκ δεν πρόκειται να είναι μια άνετη και εύκολη επικράτηση.\nΜΟΝΑΚΟ - ΜΠΟΥΡΓΚ ΑΓΩΝΙΣΤΙΚΑ ΝΕΑ\nΜονακό: Κάποια στιγμή θα γινόταν και αυτό. Πολλά ματς στη σειρά και λογικά ακόμη και η "μηχανή Μονακό" θα παρουσίαζε αρρυθμίες. Ίσως και να ήταν καλό που έκανε την κοιλιά σε αυτό το σημείο και όχι σε κάποιο πιο καθοριστικό αργότερα, αλλά οι ήττες αυτές έδωσαν τη δυνατότητα στην Βιλερμπάν να την προσπεράσει. Έστω και προσωρινά. Έστω και αν ο Μονεγάσκοι έχουν έναν αγώνα λιγότερο.\nΜπουργκ : Έχασε στον πόντο από την Μονακό πριν από περίπου δέκα ημέρες και αυτή της η ήττα ίσως αποδειχτεί καθοριστική στην προσπάθεια που κάνει να μπει στην πρώτη τετράδα. Ακολούθησε άλλη μια ήττα από την Σολέ και μετά απάντησε με δύο απανωτές νίκες. Θεωρητικά έχει ακόμη ελπίδες, αλλά μια ήττα σήμερα τις σβήνει και αυτές.\nΣΑΛΟΝ ΡΕΜΣ - ΟΡΛΕΑΝ ΠΡΟΓΝΩΣΤΙΚΑ\nNΑ ΚΕΡΔΙΣΕΙ Η ΟΡΛΕΑΝ ΜΕ ΧΑΝΤΙΚΑΠ -2.5 ΠΟΝΤΩΝ @1.85 novibet\nΕάν υποτιμηθεί η βαθμολογικά αδιάφορη Σαλόν Ρεμς μπορεί να κάνει τη ζημιά. Αλλά είναι δεδομένο ότι η Ορλεάν θα αγωνιστεί έχοντας πλήρη συγκέντρωση στο έργο της.\nΣΑΛΟΝ ΡΕΜΣ - ΟΡΛΕΑΝ ΑΓΩΝΙΣΤΙΚΑ ΝΕΑ\nΣαλόν Ρεμς :Παίζοντας ελεύθερο μπάσκετ και χωρίς σκοπιμόηττες μπόρεσε και πέτυχε για δεύτερο σερί ματς πάνω από 90 πόντους αλλά δεν τις ήταν αρκετοί και έτσι γνώρισε την ήττα από την Σαλόν με 94-91. Και λογικά μέχρι το τέλος θα την δούμε να αγωίζεται με ακριβώς την ίδια αντιμετώπιση των αγώνων.\nΟρλεάν: Μετά την - μάλλον φυσιολογική - ήττα από την Βιλερμπάν, η Ορλεάν αντέδρασε άμεσα και με δύο σερί νίκες επί των πορτέλ και Λε Μανς αντίστοιχα μπόρεσε και διατήρησε τη θέση της στην 8άδα. Ειδικά η τελευταία επικράτηση επί της Λε Μανς και της έδωσε το αβαντάζ σε πιθανή μελλοντική ισοβαθμία, αλλά και της έδωσε την απαιτούμενη αυτοπεποίθηση για την δύσκολη συνέχεια του πρωταθλήματος.


Γαληνός Office - Λίγα λόγια για εμάς\nΗ Ergobyte Πληροφορική Α.Ε. κατασκευάζει τυποποιημένο λογισμικό και διαδικτυακές εφαρμογές από το 2002. Έχει εξειδικευτεί στην παροχή κάθετων λύσεων για την κάλυψη των μηχανογραφικών αναγκών επιχειρήσεων και οργανισμών του ιδιωτικού και δημοσίου τομέα.\nΑπό την ίδρυσή της μέχρι σήμερα, έχει αναπτύξει μια σειρά από λύσεις πληροφορικής που στοχεύουν το σύνολο των επιχειρήσεων του κλάδου της υγείας (νοσοκομεία, κλινικές, θεραπευτικά ιδρύματα, ιατρεία). Μερικά από τα σημαντικότερα επιτεύγματά της αποτελούν:\nΤο πληροφοριακό σύστημα υγείας «DataLife», ένα σύγχρονο πρόγραμμα μηχανοργάνωσης ιδιωτικών κλινικών που χρησιμοποιείται από γενικές και ειδικές κλινικές καθώς και κέντρα αποκατάστασης στην Ελλάδα.\nΗ ηλεκτρονική υπηρεσία «Γαληνός», η πιο δημοφιλής βάση δεδομένων φαρμάκων στην Ελλάδα. Παρέχει πληροφορίες σε χιλιάδες επαγγελματίες υγείας καθημερινά.\nΤο ερευνητικό έργο "Πανάκεια" στα πλαίσια του οποίου αναπτύχθηκε ένα καινοτόμο σύστημα που ελέγχει τη φαρμακευτική αγωγή για πιθανές αντενδείξεις και αλληλεπιδράσεις και υποδεικνύει την καταλληλότερη φαρμακευτική αγωγή σύμφωνα με στοιχεία από τον ιατρικό φάκελο του ασθενούς.\nΗ Ergobyte Πληροφορική Α.Ε. επενδύει διαρκώς στο μέλλον της χρηματοδοτώντας εσωτερικά την έρευνα στις ΤΠΕ. Τα αποτελέσματα της ερευνητικής της ομάδας ενσωματώνονται στην παραγωγική διαδικασία για τη συνεχή βελτίωση των προϊόντων της.


Κάναμε τον γύρο της Νάξου σε 80 πιρουνιές - RatPack.gr\nTRAVEL | 25/06/2017\nΣε όποιον και να πεις ότι έχεις κανονίσει για Νάξο ακούς συνήθως την ίδια ξινισμένη απάντηση: «ρε συ γριά είσαι; εκεί πάνε μόνο οικογένειες», «μόνο φαγάδικα έχει». Και ερωτώ που είναι το κακό; Ωστόσο για να ξεδιαλύνω κάποιους μύθους να σου πω πως μια χαρά διασκέδαση έχει, μην ακούς τις διαδόσεις, δεν ξέρουν για αυτό τα λένε! Απλά δεν έχει καμένους τουρίστες να ξερνάνε στα σοκάκι όπως η Ίος, δεν έχει κλαπατσίμπανα χωρίς λόγο, δεν είναι νησί για σκληρά κι αχόρταγα καμάκια.\nΕίναι όμως σίγουρα νησί για αχόρταγα πιρούνια που, φυσικά, δε στερείται φυσικής ομορφιάς –το ακριβώς αντίθετο θα έλεγα, τουλάχιστον για τη Δυτική της πλευρά που γνωρίσαμε, αφού την Ανατολική την αφήσαμε για άλλη φορά.\nΕίναι μια πολιτεία αυτάρκης στη μέση των Κυκλάδων, με έκταση δυσανάλογα μεγάλη σε σχέση με τα αδέρφια της, που σίγουρα χρειάζεται μεταφορικό μέσο για να τη χαρείς πραγματικά. Και αν ψαχτείς αρκετά θα βρεις παραλίες εξωτικές τόσο στο όνομα όσο και τα νερά τους. Με πλέον χαρακτηριστική την «Χαβάη» στη νοτιοδυτική πλευρά.\nΤα πρασινογάλανα νερά της είναι ικανά να σε μαγέψουν κανονικά και να μην ξεκολλάς με κίνδυνο να πάθεις ηλίαση αν δεν έχεις πάρει ομπρέλα μαζί σου, μιας κι εδώ δεν έχει ξαπλώστρες, δεν έχει beach bar, εδώ θέλει λίγο περπατηματάκι η φάση.\n#flisvos #kitecentre #kitecenter #kitesurf #kitesurfing #greece #naxos #mikrivigla\nA post shared by Flisvos-kitecentre Kitesurf (@fkitesurf) on May 3, 2015 at 10:15am PDT\nΑν όμως δεν είσαι τόσο «εκδρομικός» τύπος μη φοβού, αφού μπορείς να την αράξεις στην καταπληκτική Μικρή Βίγλα. Μια απέραντη αμμουδερή ομορφιά όπου αλλού αράζουν ο νεαρόκοσμος, αλλού οι οικογένειες και λίγο πιο κει –ναι, καλά θα ακούσεις- οι σέρφερς!\nΑς επιστρέψουμε όμως στο κυρίως πιάτο του νησιού: το φαγητό με άλλα λόγια. Φημισμένο από άκρη σε άκρη για τις συνταγές του, τα τυριά και τα αλλαντικά του. Φάε το τυρί «αρσενικό» και σκέψου τι έχανες τόσα χρόνια, δοκίμασε το ζαμπόνι της Νάξου που καμία σχέση δεν έχει με τη σαπίλα που πουλάνε πολλά σούπερ μάρκετ –σαν προσούτο σκέψου το, μονάχα πιο πικάντικο κι αλμυρό! Τυχαίο ότι την έχει εκθειάσει ο πιο διάσημος παρουσιαστής εκπομπής φαγητού στον πλανήτη, ο «πολύς» Anthony Bourdain; Δε νομίζω.\nΥπάρχουν εστιατόρια που αν δεν κλείσεις τραπέζι δε θα μπορέσεις να κάτσεις ποτέ όπως η «Αξιότισσα» στο Καστράκι. Παίζουν τιμιότατες ταβέρνες όπως η «Μάρω» στην Πόλη όπου μπορείς να σκάσεις από το ντόπιο φαί. Μέχρι χοιρινά εντεράκια δοκιμάσαμε με σάλτσα, έναν μεζέ απολαυστικό για μπύρα που βέβαια θα σε γονατίσει με τη ζέστη. Όμως μπρος στα κάλλη (του φαγητού) τι είναι ο πόνος.\n#greece #naxos #island #aegean #sun #sky #sunset #mountain #view #summer #instagreece #instasummer #instalifo #nature #picoftheday #pictureoftheday #ig_greece #wu_greece\nA post shared by ?aulgio™ (@pavlosgio) on Sep 20, 2016 at 2:29am PDT\nΕμείς μία εκδρομή κάναμε μόνο προς την Απείρανθο, ένα ορεινό χωριό στα ανατολικά που νομίζεις ότι το έχει ξεχάσει ο χρόνος. Πετρόκτιστο μέσα σε δασώδη περιοχή, σε κάνεις να νομίζεις πως περπατάς μέσα σε παραμύθι-και θα’ σαι τυχερός αν πετύχεις τον ήλιο να σβήνει από κάποιο μπαλκόνι του. Πάρε κάνα ρουχαλάκι μονάχα μαζί σου, γιατί ακόμα και το κατακαλόκαιρο το έχει το κρύο του.\nΦυσικά, για να μην ξεχνιόμαστε το φαγητό είναι κι εδώ εξαιρετικό. Χοιρινά, μοσχάρια και αρνιά για να γλείφεις τα δάκτυλά σου, αφού έχεις φάει πρώτα έναν «Ναξιώτικο Καλόγερο» -μελιτζάνες με κοκκινιστό κρέας και τυρί «αρσενικό». Εμείς είχαμε την τύχη να κάτσουμε στον εξαιρετικό «Λευτέρη» για να αλληθωρίσουμε από τις γεύσεις. Να ξέρεις δε πως όλα σχεδόν τα μαγαζιά στο συγκεκριμένο χωριό είναι πραγματικά καλά, αν δεν καταφέρεις να κάτσεις σε αυτό.\nΜη νομίζεις όμως επειδή το νησί είναι μεγάλο ότι υστερεί σε γραφικότητα. Τα λιθόκτιστα αρχοντικά στο Κάστρο, στην παλιά Πόλη της Νάξου θα σε στείλουν μια βόλτα στη μεσαιωνική ιστορία, λες και περπατάς σε κάποια πόλη του Game of Thrones –ενώ λίγα μέτρα πιο κάτω, στο λιμάνι θα γίνεται του τουρίστα το πανηγύρι και του τουριστικού μαγαζιού ο χαμός.\nΕίναι όμως δυνατόν να πας σε νησί και να τρως μονάχα κρέας και τυρί; Κάποιοι θα έλεγαν ναι, εγώ όμως θα τόνιζα πως αυτό θα ήταν μισή εμπειρία. Διότι, εν τέλει, μια χαρά ψαράκι μπορείς να φας, ιδιαίτερα αν επισκεφθείς τον «Πατατόσπορο» στην παραλία της Αγίας Άννας. Εδώ εκτός από καταπληκτικό μενού μπορείς να γευθείς μια θαλασσινή εμπειρία πάνω στην άμμο, αφού το καλαίσθητο μαγαζί θα σε κάνει να νομίζεις πως βρίσκεσαι πάνω στο κατάστρωμα κάποιου ιστιοφόρου του 19ου αιώνα –ενώ θα κατεβάζεις το ένα ποτήρι λευκό μετά το άλλο, αν δεν το ρίξεις στα ούζα.\nCounting down sunsets until holidays #tbt #throwback #throwbackthursdays #naxos #summer #summervibes #sunset #memories #socialmellon\nA post shared by Katerina Dimitrakopoulou ? (@katerina_dimitrakopoulou) on Jun 22, 2017 at 1:06pm PDT\nΛίγο πριν φύγουμε εκείνο το βράδυ της επιστροφής, αράξαμε στην Πορτάρα στο Λιμάνι, στην τεράστια πύλη του Ναού του Απόλλωνα που χρονολογείται από τον 6ο αιώνα π.Χ και νομίζουμε πως δοκιμάσαμε μια μεταφυσική εμπειρία την ώρα που βασίλευε ο ήλιος. Διότι, κυρίες και κύριοι, δεν ήταν χαζοί οι αρχαίοι πρόγονοι –ήξεραν καλά τι έκαναν και που έκτιζαν τι. Μιας και φεύγοντας από το νησί το μυαλό νιώθει ξαλαφρωμένο με αυτά που είδε και το στομάχι ευτυχισμένα γεμάτο με αυτά που γεύτηκε.\nΥΓ: Ρίχνεις εδώ μια ματιά στις προτάσεις εκείνων που τα έχουν γευτεί, τα έχουν ζήσει και τα έχουν αξιολογήσει στο Trip Advisor\nΗ απροσδιόριστη ομορφιά της Αστυπάλαιας\n«Θα είναι σαν να βρίσκεσαι Κυκλάδες αλλά θα βρίσκεσαι στα σύνορα Δωδεκανήσων-Παραδείσου.»\nΗ δικιά μου Κύθνος\nΈνας συντάκτης γράφει για το κοντινό νησί που του χάρισε μια πολύ «μακρινή» εμπειρία.


O Νεότερος Βιολογικός και Ιστορικός μας Χρόνος – The Forum – Agora Dialogue\nHome/Greek Reports (Ελληνικά)/O Νεότερος Βιολογικός και Ιστορικός μας Χρόνος\nΘα προσπαθήσουμε να αναλύσουμε δύο ιστορικούς χρόνους, των Εβραίων, και των δικών μας προγόνων που έζησαν κάτω από διάφορους δυνάστες.\nΤαυτόχρονα θα δούμε και την πρόσφατη ιστορία μας που δυστυχώς στηρίχθηκε στον βιολογικό χρόνο με τα χείριστα αποτελέσματα.\nΗ φυσική συνέχεια της επανάστασης ήρθε το 1955 με την έναρξη του Αγώνα της ΕΟΚΑ με πολιτικό αρχηγό τον Αρχιεπίσκοπο Μακάριο και στρατιωτικό ηγέτη τον Στρατηγό Γεώργιο Γρίβα Διγενή. Με παλλαϊκή συμμέτοχή ,με απαράμιλλο ηρωισμό από τον λαό και τους αντάρτες μας, με στρατηγικό στόχο την Ένωση της Κύπρου με την Ελλάδα. Είναι άποψη μας πως οι δύο ηγέτες μας έβλεπαν προς τον βιολογικό χρόνο και όχι όπως τους προγόνους μας στον ιστορικό χρόνο. Το 1958 ξεφύγαμε του στρατηγικού στόχου της Ένωσης, προτείνοντας την ανεξαρτησία σαν συμβιβασμό. Είναι βέβαια γνωστό πως ο συμβιβασμός ποτέ δεν έχει εντιμότητα, αλλά υποχωρήσεις και ζημιές, όπως αποδείχθηκε με τις Συμφωνίες Ζυρίχης -Λονδίνου.\nΣτην άλλη πλευρά οι Εβραίοι επί 2000 χρόνια πάντα έβλεπαν στον ιστορικό χρόνο, όπως οι δικές μας παλιές γενιές. Κάθε γιορτή, στο οικογενειακό τραπέζι ο επικεφαλής της οικογένειας, σηκωνόταν από το τραπέζι προτού αρχίσει το φαγητό, ανασήκωνε το ποτήρι και έκανε πρόποση που την επανέλαβαν όλοι, «Του Χρόνου στην Ιερουσαλήμ.» Οι Εβραίοι βλέποντας πάντα προς το ιστορικό χρόνο, με σύμπνοια, οργάνωση και αμετάθετο στόχο την ίδρυση κράτους, τα κατάφεραν το 1948. Στήριξαν το κράτος τους πάνω σε γερές βάσεις, με προμετωπίδα πάντα την ασφάλεια του κράτους του Ισραήλ. Προόδευσαν σε όλους τους τομείς, γεωργία, νοσοκομεία, τεχνολογία , εμπόριο, αμυντική βιομηχανία και έχουν ένα από τον καλύτερο στρατό.


Τσίπρας: Να ξαναβρεί η Θεσσαλονίκη τον παραγωγικό της ρυθμό\n«Γραφείο δουλειάς το πρωθυπουργικό γραφείο»\n«Αυτό είναι ένα δύσκολο στοίχημα, περνάει μέσα από την αναβάθμιση των υποδομών, την τόνωση της εμπορικής και παραγωγικής δραστηριότητας της πόλης και την ενίσχυση και άλλων πτυχών», ανέφερε μεταξύ άλλων- ο πρωθυπουργός, ενώ αναφέρθηκε και στον στόχο της αναβάθμισης της διπλωματικής παρουσίας και δραστηριότητας της κυβέρνησης στη Θεσσαλονίκη.\nO ΑΛΕΞΗΣ ΚΑΙ ΟΙ ΣΚΟΥΡΙΕΣ ΤΩΝ ΥΠΟΣΧΕΣΕΩΝ ΤΟΥ\n*Στις 30 Νοεμβρίου 2014 σε ομιλία του στα Γιάννενα είχε πει: «Αναρωτιόμαστε: τι όφελος μπορεί να έχει για την ανάπτυξη του τόπου η ιδιωτικοποίηση του αεροδρόμιου στο Άκτιο; Ή το να μην υλοποιούνται μέχρι σήμερα τα αναγκαία έργα αναβάθμισης στο αεροδρόμιο των Ιωαννίνων; Η απάντηση είναι: κανένα όφελος.\n*Πουλάνε ό,τι βρουν μπροστά τους και εγκαταλείπουν ότι δεν μπορούν να πουλήσουν».\n*Στις 13 Δεκεμβρίου 2014 σε ομιλία του στο Ηράκλειο Κρήτης είχε πει:\n«Χαρακτηριστική είναι η περίπτωση του Αεροδρόμιου στα Χανιά. Είναι προφανές πόσο σημαντικό είναι για την επικοινωνία της Κρήτης με την Ελλάδα και τον κόσμο. *Αλλά το ΤΑΙΠΕΔ το ξεπουλάει, για να μετατραπεί σε κερδοφόρο μαγαζί. Και έτσι, ένα κομμάτι από το ευρύτερο κοινωνικό συμφέρον, μετατρέπεται σε ιδιωτικό κέρδος».\nΣτις 20 Φεβρουαρίου 2015,\nο Αλέξης Τσίπρας χαρακτήρισε το τίμημα που πρόσφερε η Fraport «δίκαιο». «Αλλά τα αεροδρόμια είναι μέρος της τουριστικής μας βιομηχανίας. Έτσι η Ελλάδα βγάζει τα προς το ζην της. Είναι κάτι που πρέπει επίσης να εξετάσουμε.\nΑυτό που βιώσαμε\nτα προηγούμενα χρόνια δεν ήταν ιδιωτικοποίηση αλλά αχαλίνωτο ξεπούλημα δημόσιας περιουσίας σε φίλους του συστήματος», έλεγε στο περιοδικό Στερ.


Look Under the Hood: παρουσίαση ...\nΗ ταινία είναι βασισμένη στο βιβλίο του Γιάνη Βαρουφάκη που κυκλοφορεί στα αγγλικά με τον τίτλο Adults in the room και στα ελληνικά με τίτλο «Ανίκητοι Ηττημένοι»\nΟ κινηματογράφος Πάνθεον προβάλλει από τις 12 Δεκεμβρίου τη νέα, πολυσυζητημένη ταινία του Κώστα Γαβρά «Ενήλικοι στην αίθουσα» [Adults in the room].\nΗ ταινία είναι βασισμένη στο βιβλίο του Γιάνη Βαρουφάκη που κυκλοφορεί στα αγγλικά με τον τίτλο Adults in the room και στα ελληνικά με τίτλο «Ανίκητοι Ηττημένοι» [εκδόσεις Πατάκη].\nΟ Χρήστος Λούλης ερμηνεύει τον Γιάνη Βαρουφάκη σε αυτή την ταινία, που αφηγείται τις μέρες της διαπραγμάτευσης του Έλληνα υπουργού Οικονομικών με το Eurogroup για το χρέος της Ελλάδας, έτσι όπως τις κατέγραψε ο ίδιος στο βιβλίο του.\nΣύμφωνα με την επίσημη σύνοψη της ταινίας: «Πίσω από κλειστές πόρτες, διαδραματίζεται μια παγκόσμια ιστορία: Εκείνη ενός λαού παγιδευμένου σε ένα κολοσσιαίο χρέος. Μια επιβεβλημένη λιτότητα ενάντια στην ανθρωπότητα και την επιβίωση. Μια ιστορία όπου ο καθένας παίζει το δικό του ρόλο, όπου οι χαρακτήρες δεν είναι ούτε καλοί ούτε κακοί, αλλά καθοδηγούμενοι από τις συνέπειες της δικής τους αντίληψης για το τι είναι σωστό να κάνουν. Μια ασφυκτική παγίδα όπου οι ήρωες οδηγούνται στη διχόνοια. Μια αρχαία ελληνική τραγωδία στη σύγχρονη εποχή.»\nΣτον ρόλο του τέως Πρωθυπουργού της Ελλάδας, Αλέξη Τσίπρα, ο Αλέξανδρος Μπουρδούμης.\nΗ ταινία μιλά πολλές γλώσσες με ηθοποιούς από διάφορες χώρες να κρατούν τους ρόλους των αντίστοιχων προσωπικοτήτων που ερμηνεύουν.\n+ Από τις 12 μέχρι τις 23 Δεκεμβρίου με καθημερινές προβολές στις 20:30 και διπλή προβολή στις 18:00 και 20:30 τα σαββατοκύριακα, στο Πάνθεον (Διαγόρου 29, Λευκωσία).\nΗ Ένωση Σκηνοθετών Κύπρου φιλοξενεί τον Renaud Bertrand και διοργανώνει ένα Masterclass με τίτλο ...\nΟ Δημήτρης Ταρτίος παρουσιάζει την τρίτη του ατομική έκθεση με υλικό το ξύλο και ...\nΤο Κέντρο Αριστείας στην Έρευνα και την Καινοτομία RISE – Research Centre on Interactive ...


DID - JT: Νέα σετ κίνησης για παπιά - MotorBike.gr\nMotorBike.gr > Οδηγός αγοράς > Για το παπί > DID – JT: Νέα σετ κίνησης για παπιά\nΝέο σετ κίνησης(αλυσιδογράναζα) ειδικά κατασκευασμένο για παπιά από τις κορυφαίες εταιρείες του είδους D.I.D και JT. Το νέο σετ κίνησης έρχεται με την αλυσίδα D.I.D 420/428 AD, που είναι ειδικά κατασκευασμένη για μικρές μοτοσυκλέτες και παπιά και προσφέρει αυξημένη αντοχή, μεγαλύτερη διάρκεια ζωής, ποιότητα κατασκευής και την καλύτερη σχέση τιμής και απόδοσης.\nΤα γρανάζια της JT, κατασκευασμένα από C49 ατσάλι το οποίο είναι το ανθεκτικότερο ατσάλι που κυκλοφορεί για γρανάζια μοτοσυκλέτας. Ο συνδυασμός των παραπάνω εγγυάται άριστη απόδοση και απροβλημάτιστη λειτουργία.\nΕνδεικτικά κιτ για τα κάτωθι μοντέλα:\nModena Kriss 125\nΠερισσότερες πληροφορίες: Αλεξόπουλος ΕΠΕ, Βείκου 23 – 25, Κουκάκι, τηλ: 210-922.2776\nSUZUKI: Συλλεκτικά GSX-R1000R αποτίουν φόρο τιμής στους αγώνες\nLOUIS SIX PACK 1800: Εξάρες… στα custom


Να ορθώσουμε την πλάτη, για να τους διώξουμε, με απεργία διαρκείας | ΕΦΗΜΕΡΙΔΑ "Ο ΕΡΓΑΤΗΣ"\nΝα ορθώσουμε την πλάτη, για να τους διώξουμε, με απεργία διαρκείας\n– Να μην περάσουν τα νέα «μέτρα» παράτασης της λαθραίας επιβίωσης μεγάλων επιχειρήσεων και πολιτικού συστήματος.\n– Να ορθώσει ο λαός την πλάτη και να τινάξει από πάνω του μια και καλή την ενορχηστρωμένη συμπαιγνία τρόικας, συγκυβερνώντων, τραπεζιτών, μεγαλοεργολάβων, καναλαρχών, εργατοπατέρων, φασιστοειδών.\n– Άμεση και προς όφελος του λαού κατάργηση του Μνημονίου, που θρέφει την συμπαιγνία όπως η ζάχαρη την σφηκοφωλιά.\n– Ούτε σέντσι για τα σκανδαλώδη τοκοχρεωλύσια, που μας έχουν επιβάλλει οι διεθνείς τοκογλύφοι. Να καλυφτούν οι πραγματικές και επείγουσες ανάγκες των εκατομμυρίων κατοίκων της χώρας.\n– Δημόσιες, δωρεάν και ποιοτικές υπηρεσίες Υγείας, Παιδείας, Πρόνοιας για όλους τους κατοίκους της χώρας, ανεξαιρέτως καταγωγής, φυλής, πεποιθήσεων. Για σύγχρονες δομές Πρόνοιας, με επίκεντρο των υπηρεσιών τους τον Άνθρωπο. Η Υγεία, όπως και κάθε άλλο καθολικό κοινωνικό δικαίωμα, δεν είναι δυνατόν να «καλύπτεται» με ορισμένου χρόνου, αποσπασματικά και τυχοδιωκτικά «προγράμματα», που υλοποιούν ΜΚΟ ή κερδοσκόποι επιχειρηματίες.\n– Όλα τα Κέντρα Πρόληψης ανοιχτά στον ελληνικό λαό, όλοι οι εργαζόμενοι στις θέσεις τους και ενισχυμένοι με νέο προσωπικό, ώστε να καλύπτονται οι αυξημένες κοινωνικές ανάγκες.\n– Να μην πωληθεί ή «παραχωρηθεί» ούτε σπιθαμή εθνικού πλούτου σε ιδιώτες. Τον πλούτο της χώρας ο λαός μπορεί να αξιοποιήσει συλλογικά προς όφελός του, για να σταθεί ξανά με αξιοπρέπεια στα δικά του πόδια.\n– Γενική Απεργία Διαρκείας. Οι ηγεσίες των ΓΣΕΕ και ΑΔΕΔΥ να ξεκουνηθούν, καλώντας όλους τους εργαζόμενους σε μαζική ανυπακοή και οργανώνοντας συνεχείς κινητοποιήσεις, μέχρι να φύγει το Μνημόνιο μαζί με την συμπαιγνία του.\nΑΝΟΙΚΤΗ ΣΥΝΕΛΕΥΣΗ ΜΑΓΝΗΣΙΑΣ: Θα μας καταστρέψουν κατά χιλιάδες πετώντας μας στα σκουπίδια; Ή θα τους ανατρέψουμε και θα τους στείλουμε για πάντα στον σκουπιδοτενεκέ της ιστορίας; ΒΙΟ.ΜΕ: Το ΕΕΚ στο πλευρό των εργατών


Το νέο project της google με όνομα Project Ara - ScanMy.net Blog - Tech news and more\nTags: google, mobile, project-ara, smarthone, Tech news\nTo νέο project της Google με όνομα Project Ara, είναι ένα νέο αρθρωτό smartphone που θα αλλάξει εντελώς την αγορά των smartphones.\nΚύριο χαρακτηριστικό του είναι ότι ο καθένας θα μπορεί να το προσαρμόσει στις ανάγκες του. Οι χρήστες θα μπορούν να αγοράζουν ξεχωριστά τα κομμάτια (modules) που χρειάζονται και να τα προσθέτουν στο κινητό τους.\nΧρειάζεσαι περισσότερο μνήμη στο κινητό σου; Το μόνο που έχεις να κάνεις είναι να αγοράσεις ένα module μνήμης και να το προσαρμόσεις στο κινητό σου.\nΧρειάζεσαι καλύτερη κάμερα; Μπορείς να αγοράσεις ένα module κάμερας με την ανάλυση που χρειάζεσαι και να το προσαρμόσεις στο κινητό.\nΧρειάζεσαι καλύτερο ήχο; προσάρμοσε ένα, δύο ή παραπάνω ηχεία στο κινητό σου για να έχεις το αποτέλεσμα που χρειάζεσαι.\nΤα παραπάνω είναι μερικά απλά modules που μπορείς να προσαρμόσεις. Άλλα ενδεικτικά είναι μεγαλύτερη μπαταρία, νυχτερινή όραση, πυξίδα, εύκολη αλλαγή οθόνης, ρολόι, δέκτης ραδιοφώνου.\nΤο νέα αυτό αρθρωτό smartphone θα κυκλοφορήσει το 2016 με πρώτη χώρα κυκλοφορίας το Πουέρτο Ρίκο, Ας περιμένουμε να δούμε τις κριτικές του και τι καινούρια πόρτα θα ανοίξει στην αγορά των smartphones.\n← Hello World!\tBlocks: Το νέο αρθρωτό smartwatch →


Ενυδάτωση για φρεσκάδα | Τα πάντα γύρω από τη διατροφή\nΗ θαμπή επιδερμίδα είναι από τα πρώτα σημάδια αφυδάτωσης. Εκτός από έναν καλό ενυδατωμένο οργανισμό, και η επιδερμίδα χρειάζεται εξωτερική προστασία με τη μορφή της ενυδατικής κρέμας. Οι κρέμες αυτές δεν προσφέρουν ενυδάτωση, απλώς παγιδεύουν την υγρασία ώστε να μην εξατμίζεται και αφήνει την επιδερμίδα τραχιά. Ενυδατική κρέμα βάζουμε αμέσως μετά τον καθαρισμό, όταν το δέρμα είναι ακόμη νωπό.\nΠροσοχή: η υπερβολική χρήσης και ποσότητα φράζει του πόρους.\nΗ κανονική επιδερμίδα χρειάζεται καθημερινή φροντίδα για να διατηρήσει την ισορροπία της και να συνεχίσει να ανανεώνεται κανονικά. Για τον καθαρισμό, που πρέπει να γίνεται δύο φορές την ημέρα, απόφυγε τα σαπούνια που ξηραίνουν την επιδερμίδα. Χρησιμοποίησε μια ελαφριά ενυδατική κρέμα το πρωί, και το βράδυ μόνο αν «τραβάει» το δέρμα. Κάνε απολέπιση μια φορά την εβδομάδα και χρησιμοποίησε μάσκα επίσης μια φορά την εβδομάδα στα πιο λιπαρά σημεία, όπως το μέτωπο.\nΗ λιπαρή επιδερμίδα συχνά εμφανίζει ρυτίδες πιο αργά, γιατί η λιπαρότητα της πηγάζει από τη διαρκή ανανέωση κυττάρων. Μια τονωτική λοσιόν μετά τον καθαρισμό σταθεροποιεί το μέικ-απ. Ο καθαρισμός του λιπαρού δέρματος γίνεται ιδανικά τρεις φορές την ημέρα με χλιαρό νερό και ένα μαλακό πανί. Χρησιμοποίησε καθημερινά μια ελαφριά ενυδατική κρέμα και μάσκα για βαθύ καθαρισμό μια φορά την εβδομάδα.\nΗ ξηρή επιδερμίδα είναι ευάλωτη στο καιρό και στα σημάδια της γήρανσης. Είναι επίσης πιο λεπτή. Απόφυγε τα δυνατά καθαριστικά και άπλωνε την ενυδατική κρέμα σε πρόσωπο και λαιμό. Στη διάρκεια της ημέρας, ένα σπρέι προσφέρει την επιπλέον ενυδάτωση που χρειάζονται οι ξηρές επιδερμίδες. Μασάζ με λάδι εμπλουτισμένο με κάποια αιθέρια έλαια μία φορά την εβδομάδα βοηθά την ξηρή επιδερμίδα να βρει την ισορροπία της.\nTip: Μόλις ξυπνήσεις, πριν το πρωινό σου, πιες ένα φλιτζάνι πράσινο τσάι σε θερμοκρασία δωματίου με λίγες σταγόνες λεμονιού.\nΕνυδάτωσηΕπιδερμίδαομορφιά Κοινοποίησε αυτό το άρθρο


Μια ανεκτική κοινωνία… | ΠΟΛΙΤΙΚΗ | antinews.gr\narchaeopteryx 26/07/2008 23:23:42\nκαλή εποχή να είσαι επιχειρηματίας;\nμάλλον σε άλλη ήπειρο...και σίγουρα όχι στην Ελλάδα. Ό,τιδήποτε είναι φυσιολογικό είναι μοιρασμένο σε τσιφλίκια. Υγεία, ενέργεια, τηλεπικοινωνίες, logistics, μεταφορές... Τράπεζες; παρ' όλη την συνεννόηση, η ρευστότητα στεγνώνει, τα κακά assets έρχονται, η μεγάλη μας φίλη θα σώσει τουλάχιστον μία, άμεσα... Οι οικοδομή, θα ξέρετε έχει καθήσει. Η πρωτογενής παραγωγή έχει πάει για φραπέ.\nΤα επιτόκια ανεβαίνουν, οι εξαγωγές σε ευρωπαϊκές χώρες υποκαθίστανται από Κίνα, σε δολλαριακές χώρες μας τέλειωσαν από πέρυσι.\nΟι αλλοδαποί έχουν υποκαταστήσει τους δικούς μας σε χαμηλές εργασίες, οι άλλοι αλλοδαποί τους άλλους δικούς μας στις υψηλές, και η παραγωγή φέυγει σιγά σιγά για Βουλγαρία και αλλού. Για αυτό υπάργει πολιτική δυσπραγία, έχει τελειώσει ο λουφές.\nΔεν είναι καλή εποχή να είσαι επιχειρηματίας. Είναι καλή εποχή να ρευστοποιείς τα πάντα και να κρατάς τα μετρητά περιμένοντας τις τιμές να πέσουν.\ntimos 26/07/2008 23:30:35\nΤο μόνο καλό για την επιχειρηματικότητα είναι το χαμηλό εργατικό κόστος.\narchaeopteryx 26/07/2008 23:39:54\nανώνυμε 11:34, αυτό είναι το βασικό συστατικό της ύφεσης. Όχι μόνο δεν έχεις χρήματα να αγοράσεις τα προϊόντα, αλλά σε απολύει και η εταιρία που τα παράγει -- χάλια\nΤο εργατικό κόστος έχει γίνει δευτερεύον. Αυτό που πονάει είναι το κόστος κεφαλαίου και ενέργειας.\nKatharma 27/07/2008 00:23:01\nΠολύ καλά έκανε ο Τσίπρας. 6 εκατομμύρια Έλληνες φιλοξενούνται στο εξωτερικό. Υποχρεούμαστε και μεις να φιλοξενήσουμε άλλους. Όχι μονά ζυγά δικά μας.\nΑντιαναγνώστης 27/07/2008 01:12:32\nΗ πράξη του Τσίπρα είναι γενναία και σύμφωνη με τη συνεπή στάση προάσπισης των ανθρωπίνων δικαιωμάτων του ΣΥΡΙΖΑ. Δεν στοχεύει σε εκλογικά οφέλη αφού οι μετανάστες δεν ψηφίζουν και αφού η συντριπτική πλειοψηφία των Ελλήνων χριστιανών συντάσσεται με τις απόψεις του Factor X. Μάλλον ζημιά θα του κάνει αλλά είναι μια θαρραλέα υπεράσπιση αδικημένων ανθρώπων.\nΟμολογώ όμως πως δεν σας καταλαβαίνω πατριώτες. Μόνο οι Έλληνες μετανάστες έχουν δικαιώματα; Οι υπόλοιποι όχι; Μήπως διαβάζατε μικροί τον "Αγώνα" του τρελλού Αδόλφου;\nΟ Χαζος του χωριου 27/07/2008 01:14:03\nΣτην Ελβετια το 27% του πληθυσμου ειναι αλλοδαποι.\nΠολλοι εκ των οποιων οικονομικοι μεταναστες. Βεβαια το ελβετικο κρατος ξερει ανα πασα στιγμη, ποσους ακριβως ξενους εχει στην επικρατεια και ποσοι απο αυτους δεν εχουν μεσα επιβιωσης.\nΣαφως συμβαινουν παρατραγουδα πλην ομως μεμονωμενα και ελεγχομενα.\nΑν και μεγαλο μερος του πληθυσμου εχει συντηρητικες ιδεες,οι ελβετοι ειναι καλοβολοι και προπαθουν (κατορθωνοντας)να βοηθησουν. Βαρδα ομως μην τους κοροιδεψεις.Επειδη ειναι ευκολοπιστοι-λογω τιμιοτητας των περισσοτερων-δεν σημαινει οτι ειναι και χαζοι.\nΑν διαπιστωσουν οτι καταχραζεσαι την φιλοξενια τους και την γενναιωδωρια τους τοτε θα φυγεις κλωτσηδον και δεν τους λυπουνται ουτε οι συμπατριωτες τους οι οποιοι παραμενουν στην Ελβετια.\nΘα μου αρεσε πολυ να μπορουσαμε να φερουμε ενα τετοιο μοντελο στην Ελλαδα,αλλα δυστυχως φανταζει αδυνατον κυριως λογω της υποκρισιας της κοινωνιας η οποια αυτα που δεχεται σε δημοσια συζητηση,δεν τα ευχεται κατ ιδιαν ουτε στον χειροτερο εχθρο της!!! Πολλοι Ελληνες-ποναω που το λεω-ειναι ρατσιστες του κερατα...\nΕξάκτινος 27/07/2008 01:25:32\nΡατσισμός σημαίνει να κρίνεις τον άλλο με βάση το χρώμα του και να τον απορρίπτεις. Τώρα τελευταία η έννοια έχει διευρυνθεί και περιλαμβάνει κι άλλες διακρίσεις όπως π.χ. τη θρησκεία. Επειδή έχω ζήσει με ξένους χωρίς να είμαι ρατσιστής σας λέω ότι απλά δε νιώθω άνετα μαζί τους γιατί απλά δε μπορώ να χαλαρώσω. Όχι ότι φοβάμαι. επίσης κάποια στοιχεία στη συμπεριφορά τους ή στη νοοτροπία τους δε μου αρέσουν.\nΑυτά ως προς τις σχέσεις μου με ξένους. Για τους μετανάστες το έχω ξαναγράψει πρέπει να έχουμε οργανωμένη μεταναστευτική πολιτική.\nΑντιαναγνώστης 27/07/2008 01:31:32\nχαλάρωσε αγόρι μου. Δεν σε καταλαβαίνω. Προτιμάς μια ασχημομούρα Ελληνίδα ή μια σεξοβόμβα Τουρκάλα; Εγώ τη δεύτερη. Τα κριτήρια που βάζεις είναι για τα μπάζα. Οι άνθρωποι δεν κρίνονται από την εθνικότητα.\nμανώλης 27/07/2008 01:57:43\nΕξάκτινε τι θα έλεγες να προσπαθήσης να τους γνωρίσης;\nΤους Αλλοεθνείς,τους Αλλόθρησκους, τους Αλλόχρωμους.\nΟ φόβος για κάθετί ξένο και άγνωστο μπορεί να προσδιορίση τη συμπεριφορά μας απέναντί του.\nΚαι αυτό σίγουρα γίνεται στο υποσυνείδητό μας.\nΓι'αυτό ποτέ κανείς φυσιολογικός άνθρωπος δεν\nπαραδέχεται οτι είναι ρατσιστής, ακόμα και όταν οι πράξεις του και η συμπεριφορά του λένε το αντίθετο.\nΚαι ο φόβος καμιά φορά είναι αυτός που δεν μας αφήνει να χαλαρώσουμε.\nΚαι αν κάποιοι κατηγορούν εμάς τους Έλληνες για ρατσισμό ίσως να ήταν δικαιώτερο να μας κατηγορήσουν για ξενοφοβία.\nFactorx 27/07/2008 02:29:30\n@μανώλης: να γνωρίσω "τους Αλλοεθνείς,τους Αλλόθρησκους, τους Αλλόχρωμους" ύστερα από δική μου και ελέυθερη επιλογή ή επειδή κάποιοι λαθρέμποροι ανθρώπων και ιδεών με αναγκάζουν να το κάνω;\nΚαι μήπως αυτή η "πλυπολιτισμική κοινωνία" για την οποία δεν με ρώτησαν επίσης, είναι ένα αποτελσματικό εργαλείο για την διάλυση των εθνικών κοινωνιών κάποιων ξεροκέφαλων που δεν ενδίδουν;\nμανώλης 27/07/2008 03:01:02\n@Factorx.Η "πολυπολιτισμική κοινωνία", καλώς ή κακώς είναι πια πραγματικότητα και στη χώρα μας. Η παγκοσμια αγορά, η ελεύθερη επικοινωνία μεταξύ των λαών (περιλαμβανομένου του INTERNET και της δορυφορικής τηλεόρασης)η μετακίνηση πληθυσμών απο χώρα σε χώρα (σήμερα νόμιμα μόνο εντός των συνόρων της Ε.Ε.αύριο ποιός ξέρει;) η ελέυθερη μετακίνηση αγαθών και υπηρεσιών, η ελευθερία της θρησκείας και τόσα άλλα καλά ή κακά ανάλογα με την οπτική του καθενός μας είναι εδώ.\nΑν διαφωνούσαμε με με αυτή την κατάσταση που βλέπαμε οτι ερχότανε έπρεπε να πούμε "οχι στην ΕΟΚ των μονοπωλείων" που έλεγε και ο μακαρίτης ο Ανδρέας. Μαζί όμως έπρεπε να πούμε οχικαι στα "ΠΑΚΕΤΑ" διαφόρων ειδών και ονομάτων που κατάφταναν. Δεν το κάναμε και έτσι τώρα είμαστε εδώ για να πληρώσωμε το λογαριασμό. Γιατί ως γνωστόν κανείς δεν χαρίζει τίποτα σε κανένα.\nο γιατρος 27/07/2008 03:31:18\n...ΚΑΙ ΜΕΤΑ ΛΕΤΕ ΓΙΑ ΤΟ ΜΑΛΕΛΗ\nΠΔύο 27/07/2008 04:01:13\nOK, μάγκες, είμαστε απάνθρωποι εθνικοσοσιαλιστές, ανθρωπόμορφα τέρατα, μαστιγώστε ελεύθερα για να μετανοήσουμε και να το κάνουμε "πολυπολιτισμικό" το μαγαζάκι, αλλά έχω μια απορία.\nΤο Λιμενικό και η Αστυνομία συνέλαβε 95.000 λαθρομετανάστες το 2007,\nΜΟΝΟ το 2007.\n95.000 είναι ΜΟΝΟ αυτοί που έπιασαν.\nΚοντά στο 1% του πληθυσμού της χώρας.\nΦαντάζεστε το συνολικό αριθμό; Και είμαστε χώρα Σένγκεν, δηλαδή θα έπρεπε να μας είχαν σουτάρει από την Ένωση!\nΤα λεφτά πού τα βρίσκουν προκαταβολικά όλοι αυτοί; Γιατί όσοι που εκδίδονται και τα ξεπληρώνουν με αυτόν τον τρόπο, εκ των υστέρων, αποτελούν μόνο ένα μικρό ποσοστό τους.\nΣτο πολυπολιτισμικό Ηνωμένο Βασίλειο, πάλι, ψάχνουν να βρουν τρόπους να προμοτάρουν τη "βρετανικότητα". Διά στόματος πρωθυπουργού. Σημειωτέον, μιλάμε για μια κοινωνία που βρίσκεται 15 χρόνια μπροστά από εμάς.\nΣιωπηλός 27/07/2008 05:03:37\nΚοινωνία χωρίς νόμους δεν υπάρχει. Σε ότι αφορά την συντριπτική πλειοψηφία των αλλοδαπών όλοι οι νόμοι αυτής της χώρας παραβιάζονται. Συνεχώς. «Κατ’ επάγγελμα και κατά συρροή». Και θα συνεχίσουν όσο δεν υπάρχει αντίδραση, μέχρι που η Ελλάδα να αποτελείται μόνο από αλλοδαπούς και ευνουχισμένους (δηθεν στο όνομα της πολύπολιτισμικοτητας) ιθαγενείς.\nΤο γιατί συμβαίνει είναι απλό. Αφενός διευκολύνει τους εργοστασιάρχες και τους μεγαλοαγρότες. Φτηνό εργατικό προσωπικό, χωρίς ασφάλιση και συνδικαλισμό. Τους θέλουν τους αλλοδαπούς για την γρήγορη και άμεση κονόμα και έχει ο Θεός. (Φυσικά επειδή είναι απίστευτα λιγούρια θέλουν και τις αλλοδαπές). Άλλωστε αυτοί δε ζουν στο γκέτο της πλατείας Βάθη, ούτε στη Μενάνδρου, ούτε στα Μέγαρα. Όποτε, το ότι σε λίγο, λόγω της ύφεσης, ούτε ο Θεός θα έχει και τι θα απογίνουν τα εκατομμύρια των μεταναστών, δεν τους απασχολεί.\nΤο υπηρετικό προσωπικό των πιο πάνω ανέλαβε τα υπόλοιπα. Φυσικά εννοώ τους πολιτικούς. Με πράξεις και κυρίως με παραλείψεις. Ανοχή στην παρανομία (στην κάθε είδους παρανομία) των αλλοδαπών και των ντόπιων συνεργών τους, καμία εφαρμογή του νομικού πλαισίου (αυτό όταν ισχύει, πιάνει μόνο τους «ιθαγενείς»), ούτε καν ένα αίτημα για περισσότερα κονδύλια από την ΕΕ. Προϋποθέσεις εισόδου στη χώρα, ιατρικές εξετάσεις, επαναπροώθηση κλπ είναι άγνωστες λέξεις.\nΑλλά αυτά μόνο δεν φτάνουν. Θα τους καταλάβουν και το κόλπο θα πάει στράφι. Απαιτείται και η επένδυση, το μασκάρεμα του προσωπικού τους οφέλους με «ιδεολογία». Και ιδού η καραμέλα. ΠΟΛΥΠΟΛΙΤΙΣΜΙΚΟΤΗΤΑ. Το φάρμακο που θεραπεύει πάσα νόσο και πάσα μαλακία. Το άλλοθι. Και όποιος τολμήσει να μιλήσει για το τσουναμι της δυστυχίας και της ανέχειας που καταλαμβάνει ολόκληρες γειτονιές και περιοχές και τις διαλύει, για τις αρρώστιες, για τον «πολιτισμό» της μπούρκας και της κλειτοριδεκτομης, για το εμπόριο των φαναριών και των στριπτιζαδικων, για το ότι η φτωχή Ελλάδα των δέκα εκατομμυρίων κατοίκων και εννιάμιση εκατομμυρίων φτωχών δεν αντέχει άλλα δυο εκατομμύρια ακόμη πιο φτωχών που εισβάλλουν, επειδή κάποιοι θέλουν πιο πολύ κιμά για την κρεατομηχανή τους, όποιος λοιπόν τολμήσει να αρθρώσει ενστασεις, είναι αυτόματα «ΡΑΤΣΙΣΤΗΣ», «ΕΘΝΙΚΙ» «ΕΛΛΗΝΑΡΑΣ» παλιάνθρωπος, κλπ κλπ κλπ.\nΒόλεψε και τους «πολιτικουληδες» και τους «δημοσιογραφουληδες» (clopyright από το «αριστερουληδες,) αυτή η καραμέλα. Εκεί που δεν είχαν ιδεολογία, λόγο και χώρο παρέμβασης, στην ουσία λόγο ύπαρξης, και άρα θα έπρεπε να πάνε σπίτια τους, (η να κόψουν τις αργομισθίες στα ΑΠΕ και στις κρατικές εταιρείες), απέκτησαν. Και ιδεολογία και άποψη και χώρο για να μανατζάρουν και να καπηλευτούν. Άλλωστε ούτε αυτοί ζουν στην πλατεία Βάθη, στη Μενάνδρου, στα Μέγαρα… (Από κοντά είναι και οι γνωστοί προδότες -συνήθως επί χρήμασι - που μισούν κάθε τι ελληνικό, αλλά αυτοί είναι μια άλλη ιστορία).\nΛοιπόν, και για να τελειώνουμε. Μας ρώτησε κανείς; Μας ρώτησε κανείς πως θέλουμε να ζούμε; OXI. Ύπουλα, πούστικα, βρώμικα, εκβιαστικά, με το ζόρι, μας επιβάλλουν τη θέλησή τους. Αυτή είναι η ουσία της υπόθεσης.\nα 27/07/2008 05:57:42\nΟταν οι Ελληνες πήγαιναν στη Γερμανια και στην Αμερική ήταν καλά; Και τότε ήταν άλλες εποχές και εξαιτιας κάποιων εθνικιστών τραβήξαν τα πάθη...\nΟμως γυρνάει ο τροχός και επειδη ειναι σίγουρο οτι η Ελλαδα θα γινει πολυπολιτισμική, θα έρθει η σειρά μας να μεταναστευσουμε.. στην Αλβανία και οπου θα υπάρχει δουλειά.\nΞένος Δάκτυλος 27/07/2008 06:14:09\n"όποιος λοιπόν τολμήσει να αρθρώσει ενστάσεις, είναι αυτόματα «ΡΑΤΣΙΣΤΗΣ», «ΕΘΝΙΚΙ» «ΕΛΛΗΝΑΡΑΣ» παλιάνθρωπος, κλπ κλπ κλπ"\nΚαλά τα λετε ρε παλικάρια, αλλά όταν η δική σας πλευρά λούζει με χαρακτηρισμούς όπως "αριστερούληδες", "σοράκια", "συριζάκια" και "ημιανθυποδιεθνιστούληδες" οποιονδήποτε δείξει πως δεν μοιράζεται μαζί σας την ίδια αίσθηση κινδύνου αναφορικά με την αλλοίωση της νεοελληνικής ταυτότητας, πως βγαίνετε να γκρινιάξετε για τις ταμπέλες? Και μιλάμε τώρα ότι η λέξη «αριστερούληδες» έχει γραφτεί και από τον Φάκτορα σε ποστ προσφάτως, είναι χαρακτηρισμός που έχει ξεφύγει από τον χώρο σχολιασμού πλέον και αρχίζει να μπαίνει στα επίσημα κείμενα.\nΌταν διαφωνείς με κάποιον και συζητάς σοβαρά, μιλάς με επιχειρήματα. Όχι με "επιχειρήματα ΚΑΙ πλάγιους χαρακτηρισμούς". Με επιχειρήματα σκέτο.\nΌταν αρχίζεις τα "διεθνιστούλης", "αριστερούλης", "λαλάκης" και λοιπά ως αντίδραση απέναντι στα "φασίστας", "ξενοφοβικός" και "εθνικιστής", έχεις χάσει το όποιο δίκιο είχες και δε σε παίρνει πλέον να αξιώνεις από άλλους να μη σου φορούν ταμπέλες.\n"Δεν είμαστε εμείς υπερπατριώτες, αυτοί είναι διεθνιστούληδες!"\nΚαι ζήσανε αυτοί καλά, εμείς καλύτερα και ο χώρος σχολιασμού του antinews μετατρέπετε σταδιακά σε press-gr\nΥ.Γ) Η δική μου θέση για το μεταναστευτικό παρεμπιπτόντως, είναι ότι το πράγμα έχει όντως παραγίνει. Δεν ξέρω όμως τι λύση θα μπορούσα να προτείνω, που να ζυγίζει σωστά, δίκαια, τίμια και ανθρώπινα, την ακεραιότητα της δικής μου πολιτειακής λειτουργίας και αισθητικής, με την ακεραιότητά μου ως ποιότητα συνανθρώπου. Όπως δε θέλω να πω «μπείτε όλοι μέσα», έτσι όμως δεν μου βγαίνει και να πω «πετάχτε τους έξω όλους όσοι ήδη μπήκαν, γιατί βουλιάζουμε». Φράση που πολύ εύκολα βλέπω να διατυπώνεται ή να υπονοείται από αρκετούς εδω σχεδόν σε κάθε ευκαιρία. Και αφού ο προβληματισμός για ένα τόσο ευαίσθητο θέμα έχει αγγίξει τέτοια επικίνδυνα επίπεδα, η δική μου συμβολή περιττεύει.\nthanos 27/07/2008 06:15:51\nFile mou yparxoun polla montela pou mporei h Ellada na parei kai na efarmosei...diatheshs den yparxei..to oti eimaste ratsistes den yparxei amfivolia.\nthanos 27/07/2008 06:21:50\n@Σιωπηλός, Opws den se rwthse file mou kai kanenas an htheles na gennhtheis.\nΞένος Δάκτυλος 27/07/2008 06:28:21\nΕπίσης θα ήθελα να προσθέσω πως ελοχεύει ο κίνδυνος και του «αντίστροφου ρατσισμού», του τύπου «τον πήρα στη δουλειά μου γιατί είναι μετανάστης».\nΗ κυρία αυτή πήγε απρόσκλητη αν δεν κάνω λάθος. Και η λογική λεει πως απρόσκλητος σε ένα τέτοιο θεσμικό γεγονός δεν μπορείς να πηγαίνεις. Γιατί της επετράπη η είσοδος? Επειδή είναι μαύρη μετανάστρια? Αν ναί, κακώς.\nΣιωπηλός 27/07/2008 07:11:02\nΓια το αν θα γεννηθώ δεν ρωτήθηκα. Για το πώς θα ζω, θα επιβάλλω να με ρωτάνε. Και εννοώ με αυτό το σχήμα λόγου, ότι ο καθένας μας έχει δικαίωμα να συν-διαμορφώνει τον κοινωνικό χώρο στον οποίο ζει.\nΕξάκτινος 27/07/2008 10:45:47\nΓνώρισα διάφορες φιλές από επιλογή μου ας πούμε. Λόγω της κυριαρχίας μεταπολιτευτικά της ανανεωτικής αριστεράς στην Ελλάδα και των ιδεών της που μας τις σέρβιραν τα γνωστά μέσα στην αρχή ήμουν θετικός. Μετά έφαγα τα μούτρα μου αρκετές φορές κατάλαβα ότι αυτοί είναι αλλιώς και δεν ξανακάνω παρέα μαζί τους. Έχω την εντύπωση ότι πολλοί που είναι αναφανδόν υπέρ των μεταναστών εδώ δεν έχουν ζήσει με τέτοιους. Εγώ όχι απλά έχω φάει στο ίδιο τραπέζι αλλά έχω ζήσει για πολύ καιρό στον ίδιο χώρο. Νομίζω ότι έχω δικαίωμα να τους απορρίπτω χωρίς ρατσιστικές κορώνες αλλά στηριζόμενος σε διαφορά νοοτροπίας και μόνο. Τη διαφορά αυτή την ανέχομαι αλλά δεν θέλω να ζω με αυτή. Όπως εσείς έχετε άποψη υπέρ των μεταναστών έτσι κι εγώ έχω δικαίωμα να έχω άποψη κατά αυτών.\nΕξάκτινος 27/07/2008 10:51:02\nΑρβανίτισσα. 27/07/2008 11:02:34\nΈχω γείτονες εδώ στην καλή συνοικία που έλαχε να ζω, αγράμματους νεόπλουτους κλεφταράδες Ελληναράδες, παλιανθρώπους αντιπαθέστατους. Τη βρίσκω να μιλάω για ώρες με την καλλιεργημένη καλωσυνάτη και ηρωϊδα της ζωής Μολδαβή μουσικό που βοηθάει στις δουλειές την γριά μάνα μου. Απολαμβάνω να την ακούω να παίζει κλασσική μουσική στο πιάνο της αδικοχαμένης αδελφούλας μου. Στολίζει τη χώρα μου αυτή η γυναίκα, όσο τη βρωμίζουν τα λαμόγια οι πατριώτες που λαδώθηκαν από τη Ζίμενς και τα κτήνη της Χρυσής Αυγής.\nΠως θα γίνει γαμώτο να γεμίσει η Ελλάδα μας από τέτοιους μετανάστες και να πάνε στο διάολο εκείνοι από τους Έλληνες που είναι φασίστες και ρατσιστές;\nΕξάκτινος 27/07/2008 11:22:19\nΕσένα η Μολδαβή ξέρει πιάνο. Αν όμως είχες κανένα βρωμιάρη βιαστή δε θα σου άρεσε. Υπάρχουν και τέτοιοι ξέρεις και είναι πολλοί.\nΟ Χαζος του χωριου 27/07/2008 11:36:43\nTelika apodikneietai oti to paragmatiko lacheio stin zoi (ta ypoloipa ligo-poly echoume symmetochi) einai POU-poia chora diladi- tha gennitheis kai se POIO perivallon (koinoniko,oikonomiko,morfotiko)...\nAlloios exartassai apo ton kathe kerata!\nΕξάκτινος 27/07/2008 12:00:14\nΑυτό το ξέρουμε χαζέ του χωριού. Όταν εγώ πέρασα στο πανεπιστήμιο άρμεξα τις γίδες μου (τις άρμεγα κάθε καλοκαίρι όταν οι άλλοι έκαναν πράγματα που μετά τους ήταν χρήσιμα) μπήκα με τη μάνα μου στο καράβι και φύγαμε. Από ξένες γλώσσες λίγα πράγματα και μετά βρέθηκα αντιμέτωπος με το χάος. Έπρεπε να ανταγωνιστώ όλους τους άλλους σε ένα εντελώς ξένο περιβάλλον. Αυτούς που μιλούσαν 2-3 ξένες γλώσσες είχαν πάει στα καλά σχολεία ήταν σνομπ και τα σχετικά. Το τίμημα που πλήρωσα ήταν και είναι πολύ υψηλό.\naionios 27/07/2008 12:20:03\nΟι απόψεις των ανθρώπων είναι αποτέλεσμα της θέσης στην οποία βρίσκονται.\nΆλλη άποψη έχει για τη αθρόα είσοδο λαθρομεταναστών ο κάτοικος του Καματερού που αγόρασε ένα οικοπεδάκι το 60' και έχτισε τη μονοκατοικία του σε μία περιοχή που δεν είχε υποδομές αλλά ήταν μια ήσυχη περιαστική περιοχή και που σήμερα είναι από τα πιό σκληρά γκέτο, και άλλη ο ροζ απόχρωσης επιχειρηματίας που δραστηριοποιείται στο χώρο των κοινωνικών επιχειρήσεων και των Μ.Κ.Ο..\nΘα ήθελα να μοιραστω με όλους εσάς κάποια στιγμή, την εμπειρία μου από την ενασχόληση μου με αυτό το χώρο και υπόσχομαι ότι θα το κάνω αντικειμενικά.\nΕξάκτινος 27/07/2008 12:56:12\nΞέρουμε ότι οι ΜΚΟ και τα ΜΜΕ και όλα τα συλλογικά όργανα βρωμάνε μέχρι τον ουρανό. Επίσης οι περισσότεροι εξ αυτών που μιλάνε υπέρ των μεταναστών μένουν σε γκέτο πλουσίων με χρήματα που απέκτησαν με αμφιλεγόμενο τρόπο. Η οδική προσβασιμότητα της Φιλοθέης ή του Ψυχικού ας πούμε δεν είναι και η ευκολότερη. Αυτό κρατά τους αδιάκριτους μακριά και δίνει τη δυνατότητα στους ανθρώπους αυτούς να μιλάνε εκ του ασφαλούς.\nΓνώμη δικαιούται να έχει μόνο όποιος έρχεται σε επαφή με το φαινόμενο και βιώνει τις συνέπειες καθημερινά.\n(A)θανάσης 27/07/2008 13:49:21\nΑλληλοδουλευόμεθα όλοι μου φαίνεται εδώ μέσα (σε αυτό το ποστ δηλ...)\nΑρβανίτισσα είσαι ντούμπλεξ ρατσίστρια, μια και:\nΚΑΙ γουστάρεις καλλιεργημένους δούλους\nΚΑΙ σιχαίνεσαι τους αμόρφωτους συμπατριώτες σου...\nΕνώ λοιπόν νομίζεις ότι τα χώνεις στους φασίστες, εμφανίζεσαι ως Γιάννα (οεο)... Αυτό, εγώ το λέω "σύνδρομο του Σύριζα" και δεν πα να φρυάξετε. Δυστυχώς για εσάς, δυνάμει πελάτης σας είμαι, και δεν σας κάνω τη χάρη να είμαι φασίστας. Συνέλθετε, γιατί έχετε μετατρέψει αγώνες και αίματα σε βυσσινάδα.\nΟύληδες, ε ούληδες!\nΚαταντήσατε η βαλβίδα ασφαλείας στην κατσαρόλα του συστήματος (αυτή που αφήνει λίγο "ατμό" για να μην σκάσει το πράμα, ώστε όλα να μαγειρεύονται καλύτερα,) και αυτό το λέτε και αντίσταση. Όχι, υπηρεσία στα νεολαμόγια παρέχετε.\naris 27/07/2008 19:22:54\nόντως υπάρχει μια σύμπνοια ανάμεσα στους τακτικούς θαμώνες του antinews. σύμπνοια στο φόβο των μεταναστών. δεν λέω ότι δε χρειάζεται να δεις το θέμα της μετανάστευσης με πολλή προσοχή. Όμως εσείς ξεπρνάτε και τον καρατζαφέρη σε πολλα σημεία!\nνα ρωτήσω κάτι: όλοι εσείς οι πατριώτες ασφαλώς θα θεωρείται ως πατρίδα μόνο την Αθήνα και τις μεγάλες πόλεις, ε? Αλλιώς βρε πατριώτες θα καθόταν και κανένας από εσας στην επαρχία να την υπερασπιστεί...\nΓια ελάτε καμιά βόλτα να δείτε πως ερημώνουν τα χωριά και μετά πείτε για τους μετανάστες...Αλλα δεν μπορείτε, σας αφήνει η δηθενιά? Αλλιώς είναι να είσαι σε πόλη. Ξέρω ένα σωρό ανθρώπους που δουλεύουν στο δημόσιο, (παίρνουν την θέση από κάποιον που θα ήθελε να μείνει στο χωριό του) και το μεσημεράκι μόλις τελειώσει η υπηρεσία τους μπαίνουν στο αμαξάκι τους και την κάνουν για την πόλη...σου κάνουν και κριτική από πάνω "καλά είναι μωρέ στο χωριό, αλλά δεν έχει μέλλον..."\nΕπίσης, ξέρετε πόσοι Ελληναράδες που δεν είναι ικανοί να φυλάξουν τους γέρους γονείς τους(κι ας μιλάνε για διαφύλαξη της κληρονομιάς μας) τους έχουν "ξεφορτωθεί" σε μια από αυτές τις υπηρέτριες όπως τις λέτε των βουλευτάδων? Αμ δεν είναι μόνο οι βουλευτάδες...\nAlbanida 2 28/07/2008 16:53:58\nKi ego xairomai na milao me thn Tsexa geitonisa tis eleftheres ores ths, afou h Ellhnida pio pano xekopse logo upsilon upoxreoseon.\nPsaxnei h xontrh gia gero fragato sth thalassa eno th korh pou xorisse thn ekdidei me ton paidiatro tou egonou ths.\nEukolos tropos kai pio apodotikos ergasias.\nDikaio exoun oi ierodoules na diamarturontai gia tis Ellhnides, pou klevoun pelateia kai ta vgazoun maura.\nki edw daxtulos paraoikonomias


Activities GR - Anna Maria Hotel Pefkohori\nΤο ξενοδοχείο μας μπορεί να προτείνει και να κανονίσει διάφορες δραστηριότητες για να κάνει τις διακοπές σας όσο το δυνατόν πιο μοναδικές. Μη διστάσετε να επικοινωνήσετε με τη ρεσεψιόν για τυχόν απορίες που μπορεί να έχετε.\nγια τους λάτρεις της αδρεναλίνης\nΟι εραστές της αδρεναλίνης μπορούν να επιλέξουν από μια σειρά συναρπαστικών μηχανοκίνητων θαλάσσιων σπορ, όπως θαλάσσιο σκι και parasailing, δραστηριότητες για τις οποίες μπορείτε να πάρετε πληροφορίες στα Watersports Centres του Πευκοχωρίου. Υπάρχουν επίσης θαλάσσια σπορ για όλη την οικογένεια, όπως τα pedalos, ringos και banana.\nΓια τους θαυμαστές του βυθού, αρχάριους ή προχωρημένους, το Πευκοχώρι προσφέρει πολλά σημεία με το πιο καταρτισμένο προσωπικό (PADI), τον κατάλληλο εξοπλισμό και την πλέον σύγχρονη τεχνολογία για να περιπλανηθείτε στις πιο ενδιαφέρουσες διαδρομές του βυθού της περιοχής, σχεδιασμένες από τους ειδικούς στις καταδύσεις.\nΕξερευνήσεις - Διαδρομές\nδιαδρομές γεμάτες ευχάριστες εκπλήξεις


BUZZLIFE, 11/01/2021 (τελευταία ενημέρωση 9:19)\nΤρεις επαγγελματίες στιλίστες αποκαλύπτουν ποιες θα είναι οι νέες τάσεις για το 2021. Ο Patrick Kenger, ανώτερος προσωπικός στιλίστας της Pivot Image Consulting, ανέφερε ότι στην ανδρική μόδα πιθανότατα θα αρχίσουμε να βλέπουμε περισσότερα παντελόνια με υψηλή μέση το 2021. «Τα ψηλόμεσα παντελόνια ήταν δημοφιλή στις γυναίκες, αλλά οι άνδρες αρχίζουν να βλέπουν ότι μπορεί να τους βοηθήσουν να φαίνονται πιο αδύνατοι και ψηλότεροι», είπε.\nΟ Kenger σημείωσε επίσης ότι η ανδρική μόδα το 2021 μπορεί να επηρεαστεί από πιο κλασικές σιλουέτες, από τη δεκαετία του 1950 και του 1960.\nΤα έντονα μανίκια θα γίνουν πολύ δημοφιλή\nΗ στιλίστρια Lana Blanc είπε στο Insider ότι τα φουσκωτά και έντονα μανίκια πρόκειται φέτος να έχουν την τιμητική τους. «Περιμένουμε να δούμε μεγάλα μανίκια και μανίκια σε στιλ της δεκαετίας του 1980 στολισμένα με υπερμεγέθη βολάν».\nΟι κοντόχοντρες σόλες και τα τακούνια θα συνεχίσουν να είναι trend\nΤα φαρδιά τακούνια και οι κοντόχοντρες σόλες είναι δημοφιλή στιλ sneaker για αρκετά χρόνια, αλλά η τάση μπορεί να επεκταθεί σε λιγότερο καθημερινά παπούτσια φέτος. «Οι κοντόχοντρες σόλες θα αρχίσουν να εμφανίζονται στα μοκασίνια και στα επίσημα παπούτσια το 2021», δήλωσε ο Kenger.\nΦαρδιά ρούχα θα κυριαρχήσουν στις πασαρέλες\nΠαντελόνια με φαρδιές, χαλαρές, σιλουέτες είναι δημοφιλή εδώ και αρκετά χρόνια και ο Kenger πιστεύει ότι οι μπλούζες και τα φορέματα είναι τα επόμενα ρούχα που θα ακολουθήσουν. «Αρχίζουμε να βλέπουμε τα καταστήματα, να μετακινούνται από παλαιότερα, σφιχτά στιλ σε μια πιο χαλαρή εφαρμογή», είπε. Υπερμεγέθη πουλόβερ, φαρδιές μπλούζες και χυτά φορέματα μπορεί να αντικαταστήσουν τα σφιχτά ρούχα το 2021.\nΑύξηση των γήινων χρωμάτων\nΟι γήινοι τόνοι μπορεί να γίνουν κυριαρχήσουν την επόμενη δεκαετία. «Τα ζεστά, γήινα χρώματα έρχονται στη μόδα με πολύ γρήγορο ρυθμό», δήλωσε ο Kenger στον Insider. «Αντικαθιστούν τα κομψά μαύρο και γκρι που βλέπουμε εδώ και πολύ καιρό». Τα χρώματα που πιθανότατα θα αποτελέσουν το νέο trend, είναι το σκούρο κόκκινο, το κίτρινο μουσταρδί και το βαθύ καφέ.\nΤο σουτιέν τάση την άνοιξη και το καλοκαίρι του 2021\nΤην άνοιξη και το καλοκαίρι του 2021, που ο καιρός θα είναι καλός, πολύ πιθανόν να δούμε τα σουτιέν να κυριαρχούν στη μόδα. Η Blanc πιστεύει ότι αυτό το στιλ με τις διάφανες μπλούζες που θα φαίνεται το σουτιέν, καθώς και τα bra tops, θα εμφανιστεί ως μια νέα τάση. Ορισμένες μπλούζες σουτιέν είναι πιο σπορ, αλλά άλλες είναι κατασκευασμένες από πολυτελή υλικά όπως βελούδο ή μετάξι.\nΤο ροζ μπορεί να είναι το χρώμα του νέου έτους\nΤο νέο έτος μπορεί να φέρει ένα κύμα ροζ κομματιών στις ντουλάπες και τις πασαρέλες. «Προβλέπω ότι το ροζ θα είναι ένα πολύ δημοφιλές χρώμα το 2021», δήλωσε η Blanc. «Οι πασαρέλες της άνοιξης του 2021 ήταν γεμάτες από ροζ μετάξι, ροζ παντελόνια, ροζ αξεσουάρ και ακόμη και ροζ λεπτομέρειες σε τουίντ»\nΟι αποχρώσεις του όπως το ροζ της τσιχλόφουσκας και το παστέλ ροζ μπορεί να είναι ευκολότερο να ενσωματωθούν στα καθημερινά ρούχα, αλλά περισσότερες και αποχρώσεις κερδίζουν επίσης δημοτικότητα.\nΤα «shacket» θα κάνουν δυναμική εμφάνιση το 2021\nΗ στιλίστρια Brittany Diego με έδρα το Λος Άντζελες, είπε στο Insider ότι το 2021 θα είναι η χρονιά του «shacket», το οποίο είναι κάτι μεταξύ πουκαμίσου και τζάκετ.\n«Προβλέπω ότι τα shackets θα είναι τα απαραίτητα κομμάτια αυτού του έτους», είπε. «Είναι ελαφρύτερα από ένα σακάκι αλλά παχύτερα από ένα πουκάμισο, καθιστώντας τα το τέλειο κομμάτι».\nΠλεκτά και υφάσματα με ραβδώσεις\nΠλεκτά και υφάσματα με ραβδώσεις θα είναι δημοφιλή καθώς ο καιρός μεταβαίνει από χειμώνα σε άνοιξη. Ίσως είναι καιρός να αλλάξετε το ρούχα που φοράτε στον ελεύθερο χρόνο σας, για ελαφρώς πιο κομψά πλεκτά ρούχα και υφάσματα. «Ελπίζουμε ότι δεν θα ζούμε πλέον φορώντας μόνο τις φόρμες μας, αλλά θα εξακολουθούν να υπάρχουν άνετα υφάσματα», δήλωσε η Diego. «Περιμένετε να δείτε πολλά πλεκτά με ραβδώσεις και πλεκτούς συνδυασμούς». Πρόσθεσε επίσης, ότι τα πουλόβερ και οι ζακέτες θα κυριαρχήσουν στη χειμερινή σκηνή της μόδας.\nΤο «Flatform» θα μπορούσε να είναι το τακούνι του 2021\nΤα «Flatforms» είναι παπούτσια, που έχουν ομοιόμορφη πλατφόρμα από πίσω προς τα εμπρός. «Τα Flatforms παρέχουν τον τέλειο συνδυασμό στιλ και άνεσης», δήλωσε η Diego στον Insider. Η στιλίστρια πρόσθεσε ότι άλλα άνετα στιλ παπουτσιών, όπως τα mules και τα slip-ons, θα συνεχίσουν επίσης να είναι δημοφιλή.\nΟι βελουτέ αθλητικές φόρμες επιστρέφουν\nΤα σετ βελούδινων φορμών, ήταν παντού στις αρχές της δεκαετίας του 2000, και ορισμένοι στιλιστές πιστεύουν ότι αυτό το αθλητικό στιλ του πρόκειται να «αναστηθεί».\n«Τα τελευταία χρόνια είχαμε τάσεις που δανείστηκαν στοιχεία από τη δεκαετία του 1990, αλλά τα στιλ του 2000 θα επιστρέψουν το 2021. Περιμένετε κομμάτια όπως οι ταιριαστές βελούδινες φόρμες, να κάνουν μια σημαντική επιστροφή», δήλωσε η Diego.\nΜε αυξημένες επιλογές για το διπλό… εξάδαςΠέφτει η αυλαία σε Μακάρειο και «Αμμόχωστος»\n13:00\tBUZZLIFE - Η καλλιτέχνις πίσω από τις καρικατούρες του Αναστασιάδη στη Λεμεσό: «Μας υποσχέθηκε λύση του Κυπριακού» (φώτος)


Με πολύ μεγάλη διάθεση για προσφορά και με τη δυναμική που διακρίνει τους νέους ανθρώπους, αποφάσισα να είμαι υποψήφιος δημοτικός σύμβουλος με την παράταξη Ροδιακή Δημιουργία του κ. Χατζή Χατζηευθυμίου.\nΜοναδικός γνώμονας στη λήψη της απόφασης μου, είναι να συμβάλω με όλες μου τις δυνάμεις, μαζί με τους άξιους συναδέλφους της παράταξης μας, στην προκοπή και την πρόοδο του νησιού μας με μπροστάρη τον κ. Χατζή Χατζηευθυμίου, έναν έντιμο και έμπειρο άνθρωπο με αδιαμφισβήτητη αγάπη για τον τόπο μας.\nΗ επιλογή του να δώσει την ευκαιρία και τη δυνατότητα στους νέους να αναπτύξουν πρωτοβουλίες και να έχουν ισχυρό ρόλο για το μέλλον του τόπου μας, είναι περίτρανο δείγμα ότι υπό την ηγεσία του, θα υπάρξει μια επιτυχημένη και ουσιαστική πορεία της επόμενης δημοτικής αρχής.\nΗ συνύπαρξη και η συνεργασία των νέων με τις φρέσκες ιδέες, με τους μεγαλύτερους των οποίων η πείρα είναι χρήσιμη και αναγκαία, εγγυάται μια καλύτερη επόμενη μέρα για το μέλλον της Ρόδου μας.\nΕίμαι έτοιμος να δώσω τη μάχη με δυναμισμό, αξιοπρέπεια και αισιοδοξία.\nΓιώργος Ι. Μηνατσής\nΟικονομολόγος – Τραπεζικός Υπάλληλος\nΠεριφερειάρχης ΟΝΝΕΔ Νοτίου Αιγαίου